text:
Mw’imurikwa ry’igitabo ‘Moi, le dernier Tutsi’ cyanditswe na Habonimana Charles [Karoli] afatanyije n’Umufaransa Daniel Le Scornet, kivuga amateka yanyuzemo muri Jenoside yakorewe Abatutsi mu 1994 yagarutse cyane k’uburyo Mama we umubyara bamujugunye mu musarane arimo kuririmba indirimbo zisingiza Imana ndetse n’uburyo yari yanze kurekura Bibiliya n’ubwo abicanyi babanje kuyimwambura mbere yuko bamujugunya mu musarani,yemeza ko mugitabo yanditse igice kinini kigizwe n’indirimbo kubera ayo mateka ya mama we umubyara.
Uwo muhango wabereye muri Kigali Conference and Exhibition Village [KCEV] ku mugoroba wo ku wa Kabiri, tariki ya 23 Mata 2019.
Habonimana wari ufite imyaka 12 muri Jenoside, yiciwe abe mu maso, abana n’Interahamwe ndetse akanaziherekeza mu bitero.
Igitabo yaraye ashize hanze agaragaza uko Jenoside ku musozi w’iwabo mu cyahoze ari Segiteri ya Mayunzwe, Komini Tambwe, Perefegitura ya Gitarama, ubu ni mu Karere ka Ruhango, yatangiye nyuma y’iminsi 10 ahandi mu gihugu irimbanyije.
Yavuye imuzi amazina y’abiciwe ku musozi wa Nzaratsi wahimbwe ‘Kaluvariyo’ kubera umusaza wasomaga misa witwa Sebuyonde Leonard, wishwe akahabambwa nka Yezu.
Agaragaza uko batangiye kwihishahisha, ariko bakaza gufatwa n’Interahamwe zikajya kubicira kuri Kaluvariyo. Aho ni na ho yashingiye inyito yahaye igice cya mbere mu gitabo cye acyita ‘Calvaire’.
Mu gitabo cye yanditse ko yabonye ibyo amaso ye atari akwiye kureba ku myaka 12 gusa.
Habonimana ufite abana bane yiciwe se Célestin Ruhigira na nyirarume mu maso mu gihe nyina Mukankuranga Odette n’abavandimwe be bajugunywe mu musarani areba.
Mu gitabo cye hari aho yifashishije indirimbo nk’uburyo bwo kuzirikana ko ababyeyi be bakundaga Imana kandi bishwe bizera.
Yabwiye abitabiriye umuhango wo kukimurika ko “Umwanya munini nawuhaye indirimbo kuko benshi bari abakirisitu kandi bagiye mu ijuru. Mama umbyara, yagize ubuzima bwo kubaho mu Mana mu minsi yose. Bamutaye mu musarani, aririmba ‘Nyiribambe ndaje unyakire’ n’ivuga ngo ‘Nimukomere bagaragu ba Nyagasani’.’’
Yagize ati “Mama yari afite Bibiliya yera, bamujugunye mu musarani, barayimwambura. Byarambabaje cyane nshatse kuyibambura ntibyankundira kuko numvaga agomba kujyana nayo.’’
Ku mapaji ya 64 na 65 avuga ku ifatwa ku ngufu ry’abagore ariko mu gitabo agaragaza Inkotanyi (umusirikare watanze ubuzima bwe) mu guhagarika iri hohoterwa na Jenoside.
Habonimana yasobanuye ko impamvu yahisemo kwandika igitabo ari ugufasha ibinyejana bizaza kumenya amateka u Rwanda rwanyuzemo.
Yagize ati “Njye nzagenda ariko ubuhamya buzagumaho. Nahisemo kwandika igitabo nk’igikoresho cy’ingenzi, kizifashishwa n’Isi mu binyejana bizaza. Nzi neza ko Karoli azahoraho kubera iki gitabo.’’
Habonimana yanzuye kwandika amateka ye nyuma yo guhurira na Daniel Le Scornet mu Bufaransa aho yari yatumiwe gutanga ubuhamya.
Uyu mwanditsi ukomoka mu Bufaransa mu gace ka Argenteuil, yananditse igitabo ‘Bisesero, Les Héros de la Résistance’, kivuga ku ’butwari bwaranze Abanyabisesero bahanganye n’Interahamwe’ yavuze ko Jenoside yashoboraga guhagarikwa.
Ati “Nziko ingabo z’Abafaransa zari zihari, ariko igihe yari zikenewe ntacyo zakoze. Hari amahirwe ko ababuze ubuzima bari gukomeza kubaho, Jenoside yashoboraga guhagarikwa.’’
Imvano y’izina ‘Moi, le dernier Tutsi’
Habonimana yavuze ko igitabo yacyise ‘Moi, le dernier Tutsi’ ashingiye ku buryo yarokotse yari ku rutonde rw’abazicwa.
Tariki ya 23 Mata 1994 nibwo uwitwa Clotilda, wari umugore wa mwarimu Gerard yabaye uwa mbere wishwe i Mayunzwe.
Yavuze ko “Ku wa 24 Mata nabuze umuryango wanjye wose, nasigaranye na mushiki wanjye mukuru Uwanyirigira Yvonne.’’
Ku ikubitiro, umuryango wa Habonimana ntiwahunganye n’abagiye Kabgayi kuko babwiraga ko ibiri kuba byabaye no mu 1959, 1973 n’indi myaka, bizashira.
Nyuma yo kubona ubwicanyi bwakajije umurego, bahungiye mu nshuti, bageze ku witwa Kanyamashokoro bari bafitanye igihango abanza kubimana ariko birangira abuzukuru be babahururije Interahamwe zirabica.
Ati “Aho niho twavuye tujyanwa Kaluvari. Bishe data na data wacu, babakubise ubuhiri. Mbibonye nasabye ko bankubita umuhoro sinirirwe nsamba. Ubwo busabe nibwo bwangize Umututsi wa nyuma. Sebuhuku wayoboraga Interahamwe yahise avuga ati ‘uwo twahigaga ndamubonye, muribuka ko twemeranyije ko tugomba gushaka Umututsi w’igitsina gabo n’uw’igitsina gore tukazababika tukazabica nyuma mu buryo buboneye, tukabamanika mu kivumu tukazabereka abana bazavuka uko Umututsi yasaga.’’
Habonimana ni we wenyine wavuye Kaluvariyo, yaje kujyanwa n’uwayoboraga ibitero akajya amufasha mu mirimo yo mu rugo.
Habonimana w’imyaka 36 yashimye Inkotanyi zamurokoye, asaba ko buri wese yagira uruhare mu bufatanye bugamije kubaka u Rwanda rutekanye.
Igitabo cye gitangira kigaragaza igihugu cyihebye, gisoza cyerekana urugendo rwo kuzura u Rwanda no kurwubaka bushya.
Igihe.com


c: text/html

text:
Igihugu cya Luxembourg ku mugabane w’u Burayi cyamaze gukora agahigo ko kugira ingendo rusange mu ma bisi na gari ya moshi Ubuntu.
Ibi bivuze ko umuturage wese ndetse na ba mukerarugendo bazajya batega bisi na gari ya moshi bazajya bagendera Ubuntu uko bashaka.
Luxembourg ifite ubuso bwa kilometero kare 2586 ndetse ituwe n’abaturage bake cyane bagera ku bihumbi 620, baturuka hirya no hino ku isi, mu bihugu 170 baje bakururwa n’umushahara uri hejuru uba muri iki gihugu.
Luxembourg yafashe uyu mwanzuro mu rwego rwo kugabanya akajagari gakabije k’imodoka nyinshi cyane ziba mu mihanda yo muri iki gihugu.
Hari imijyi imwe n’imwe I Burayi yafashe uyu mwanzuro wo kugira Ubuntu ingendo rusange ariko Luxembourg yakoze agashya ko iyi gahunda izakwira igihugu cyose.
Guhera ku munsi w’ejo kuwa Gatandatu nibwo izi ngendo zabaye Ubuntu gusa leta izahomba 40 % by’amafaranga yavaga mu ngendo mu gihe buri muturage azunguka nibura amayero 100 ku mwaka.
Imodoka z’abantu ku giti cyabo nizo zakoreshwaga muri Luxembourg aho TNS Ilres yatangaje ko 47 y’imodoka zakoreshwaga n’abantu bagiye muri Bucuruzi naho 71 % zakreshwaga abantu bagiye kwinezeza.
Bisi rusange zakoreshwaga ku kigero cya 32%,gari ya moshi rusange zakoreshwaga ku kigero cya 19 %.
Mu ngengo y’imari y’iki gihugu ya miliyoni 500 z’amayero ku mwaka 8% yavaga mu ngendo rusange ariyo mpamvu Leta yavuze ko izayakura mu misoro.
Muri iyi gahunda, abantu bashaka kwicara mu myanya y’icyubahiro muri gari ya moshi n’abatega bisi zihariye za Nijoro nibo bazajya bishyura.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN

robotstxt: allowed

filter: keep


text:
Ni amateka yagarutsweho cyane mu muhango wo kwizihiza umunsi w’umuganura ku rwego rw’Intara y’Amajyaruguru ubwo waberaga muri uwo murenge wa Muhondo tariki 02 Kanama 2019.
Ni umuhango werekaniwemo ibimenyetso binyuranye ndangamateka byarangaga umuganura muri ako gace kahoze kitwa Bumbogo, aho imbuto zose zaganuzwaga umwami zaturukaga nk’uko Nzamwita Deogratias, Umuyobozi w’akarere ka Gakenke yabigarutseho mu ijambo rye.
Agira ati “Abambogo ba hano n’Abatsobe bo kwa Musana nibo baganuzaga umwami, imihango y’ibwami ijyanye n’iminsi mikuru y’umuganura ntiyashoboraga gutangira batagezeyo ngo baganuze umwami.”
Nibo bajyanagayo imbuto nkuru arizo amasaka, uburo, inzuzi, n’ibindi. Niyo mpamvu twaje hano ku isoko, kugira ngo ayo mateka dukomeze tuyaganireho atazibagirana”.
Mu kurushaho kumenya neza amateka anyuranye y’umuganura yaranze ako gake, KigaliToday yegereye umusaza witwa Mudahinyuka Paulin wemeza ko ayo mateka yayabayemo, asobanura byinshi ku gace kitwa Huro ko mu Murenge wa Muhondo mu karere ka Gakenke.
Yavuze ko Umwami Ruganzu ll Ndoli yageze ahitwa i Kayenzi ka Byumba mu karere ka Rulindo kwa Nyirasenge Nyabunyana, aho umukurambere w’Umumbogo yafashe urugendo asanga umwami aho i Kayenzi aho yari kwa Nyirasenge yanateye ibiti birindwi, ahiswe Biti by’Imana ku mpinga ya Ruganga.
Umwami Rugangu ngo akimara gutera ibyo biti yatereye amaso i Huro yibuka ko ariho hamuganuzaga, ngo byaramubabaje abonye ko bakeneye imvura, ahita ajya ahitwa i Busigi gushaka abavubyi ngo batange imvura i Huro, anahagira igicumbi cy’ikusanyirizo ry’imbuto zizajya zikoreshwa mu muganura.
Umusaza Mudahinyuka, avuga ko aho hantu umwami yahakunze ahatuza imiryango izamufasha kubona imbuto zo kuganura ari bo bitwa Mumbogo, ba Nyamurasa n’abitwa Musana aho bari bashinzwe gukusanya umusaruro wo kohereza i Bwami mu muganura.
Agira ati “Aho hantu ntabwo hakomeje guturwa n’Abambogo gusa, umwami yahise ahatuza Musana na Nyamurasa bari barohereje imiganura myinshi i bwami, imbuto yaganuzwaga yari yiganjemo amasaka n’uburo, niyo mpamvu umwami yabahaga ubutaka bunini ngo babibe, abone icyo azaganuza mu muganura”.
Ngo yabahaye kandi n’ibyanya byinshi byo kwagikamo imizinga ngo azabone ubuki bwo gutegura imitsama (Inzoga).
Uwo musaza avuga ko mu mbuto zajyaga ibwami zabaga ziherekejwe n’imitsama, n’amata, kubera ko i Nyanza hari kure ngo bahekaga n’ibitenga(icyibo kinini cyabohwaga mu mikindo n’intarabana mu gihe cy’amezi atandatu) cyasukwagamo izo mbuto ubwo babaga bageze ku karubanda(mu rugo rw’umwami).
Uwo musaza avuga ko ubwo babaga bitegura kwizihiza umuganura, ingoma zajyanwaga i Mbirima na Matovu kwa Mibambwe lll Sentabyo zikavuzwa bishyimira ko yatsinze Mashira ya Sabugabo akigarurira utwo duce tw’i Nduga, ngo nyuma y’ibyishimo bagarukaga i Huro.
Umusaza Mudahinyuka avuga ko muri icyo gihe cyo kwizihiza umuganura ubwo babaga bari mu rugendo rujya i bwami hari aho abagore bahezwaga, ubu kakaba babyemerewe kuko basubijwe ijambo dore ko banagaragaye mu mukino ugaragaza amateka y’umuganura aho abagore bari bikoreye ibiseke.
Agira ati “Igitenga n’inkangara bifashishaga bajyana umuganura i bwami, byaherekezwaga n’abagabo gusa, nta mugore wabaga yemerewe kujya aho bari guherekeza umuganura, ariko mu gihe tugezemo murumva ko abagore bagomba kugaragara muri uwo mukino”.
Avuga ko Mumbogo, Nyamurasa na Musana aribo baherekezaga umuganura bari kumwe n’abakurambere barimo Rwamungu rwa Gashamura ka Mukangirashyamba rwa Kanyamahuro,aho bavaga i Huro, bakambuka Nyabarongo bakarara ahitwa i Kinyambi mu Nduga, bakagera i bwami ku munsi ukurikiyeho.
Ngo ubwo babaga bageze i bwami, bavuzaga umurishyo wo kubambura Umwami, hanyuma agasohoka mu ngoro ari kumwe n’Umugabekazi, Umwami akicara ku ntebe mu gihe Umugabekazi yicaraga ku musambi bakamushyikiriza umuganura bamuzaniye urimo imbuto,umutsama n’amata.
Nk’uko Umusaza Mudahinyuka abivuga ngo amasaka n’uburo byaravangwaga bigasukwa muri cya Gitenga ahasigaye umuganuza mukuru cyangwa umuhinzi mukuru bamara gusesekaza ya mbuto mu gitenga umwami akajya ejuru, umuganuza mukuru (Musana, Mumbogo, Nyamurasa cyangwa intumwa batumye i bwami mu gihe batabonetse) bakamuramutsa.
Ngo bamuramutsaga bagira bati “Gahorane amashyo n’ingoma Nyagasani mwami w’u Rwanda, mvuye mu gihugu cya Bumbogo, Musana yampaye umuganura w’imbuto zeze, yabibye amasaka, abiba uburo none abohereje umuganura”.
Agakomeza agira ati “Kandi yantumye ngo icyanya mwamuhaye kirimo imizinga nayo yatanze umusaruro none akaba aboherereje umutsama ngo mwururutse mu gihe mufungura imbuto ya Gihanga itunze abanyarwanda, ikindi atakwibagirwa ni ukugira ngo abibutse ko u Bumbogo mwamuhaye buri mu gihugu cyanyu cy’u Rwanda”.
Ngo Umwami yabanzaga gusoma ku mutsama yarangiza agakora muri za mbuto akazinyanyagiza hirya no hino mu gihugu ati imbuto nikwire mu Rwanda, ngo icyo gihe abaturage bakishima, ababyeyi bakaganuza ababyeyi babo, hanyuma n’ababyeyi bakagera igihe bahuza abana babo bagashima uwabaye intwari ubundi bakagaya ikigwari.
Umusaza Mudahinyuka avuga kandi ko i Huro ariho havuye umugani wa Kinyarwanda ugira uti “Ihuriro ni i Huro” aho yemeza ko uwo mugani uvuga ku mateka maremare yaranze ako gace k’u Bumbogo amateka avugwamo n’umwami Yuhi lll Mazimpaka.
Ni amateka yakoze k’umutoma Evode Uwizeyimana, Umunyamabanga wa Leta muri Minisiteri y’Ubutabera ushinzwe Itegeko nshinga n’andi mategeko, aho yijeje abatuye umurenge wa Muhondo ko agiye kuganira n’abayobozi banyuranye mu nzego nkuru za Leta, umuganura wa 2020 ku rwego rw’igihugu ukazihirizwa muri ako gace.
Ati “Numvise mu bijyanye n’umuganura aha hantu hafite amateka yihariye, ndagira ngo mbizeze kandi nibaza ko ku gipimo kigeze kuri 70%, umwaka utaha nzasaba Minisitiri w’umuco na Siporo, hanyuma ku rwego rw’igihugu uyu munsi tukazawukorera hano”.
Guverineri Gatabazi yasabye abaturage gufata umunsi w’umuganura nk’ingirakamaro aho imiryango isabwa guhura igacoca ibibazo bimwe na bimwe, igafatiramo n’ingamba zubaka iterambere ryabo baharaniranira kongera umusaruro mubyo bakora.
Uretse amateka ajyanye n’umuganura, muri uwo murenge wa Muhondo kandi hari andi amateka y’u Rwanda, mu mirenge ikikije ako gace ahari ikirenge cya Ruganzu, ibiti by’Imana aho Ruganzu ll Ndoli yabaye avuye i Karagwe.
Hari kandi n’amavubiro ahavaga amakuru yose y’igihugu ajyanye n’ihinga, hakaba n’amateka y’Umwami Mibambwe lll Sentabyo wari utuye i Mbirima na Matovu mu Murenge wa Coko uhana imbibe n’umurenge wa Muhondo.
Ibitekerezo ( 1 )
Arakoze umusaza Mudahinyuka Paulin; gusa Umwami Mashira ya Nkuba ya Sabugabo wa Nduga yivuganywe n’Umwami w’u Rwanda Mibambwe Sekarongoro Mutabazi ubwo yari abundutse (Sekarongoro) avuye mu Bunyabungo! Ntabwo ari Mibambwe Sentabyo rero!


text:
Impano ye yatumye Dr Isaac Munyakazi yiyemeza kumwishyurira umwaka w’amashuri wa 2018- 2019
Atangiza ubukangurambaga bugamije kwigisha abaturage akamaro ko gutera igiti cyane cyane bahereye mu bana bato, Dr Munyakazi Isaac yatangajwe n’ubuhanga umwe mu bana bari bitabiriye icyo gikorwa yagaragaje acinya akadiho, amuhemba kuzamwitaho amuha ibikenewe byose mu ishuri mu mwaka w’amashuri wa 2018-2019.
Uwo mwana witwa Irakoze Dorcas, yiga mu mwaka wa mbere w’amashuri abanza, akaba ari umwe mu bana basusurukije abari bitabiriye igikorwa cyo gutera ibiti, akagaragaza ubuhanga mu mudiho bigashimisha benshi.
Dr Munyakazi akaba yatangarije Kigali Today ko kwiyemeza gufasha uwo mwana muri uyu mwaka, ari igikorwa kigamije kumushimira ishyaka agaragaza, ndetse no kumutera imbaraga zo guhorana umuco wo guhiga abandi no mu ishuri.
Ati" Kwiyemeza gufasha uyu mwana ni ukumushimira ku ishyaka yagaragaje tumusaba kurushaho, kandi tunereka bagenzi be ko bagomba gushyira imbaraga mu murimo wabo wo kwiga, kugira ngo na bo begukane ibihembo nk’ibya mugenzi wabo."
Mu Mpanuro Umunyamabanga wa Leta muri Minisiteri y’uburezi ushinzwe amashuri abanza n’ayisumbuye yatanze muri icyo gikorwa, yasabye ko ishuri rikwiye kubera abana igicumbi kibategurira kuba Abanyarwanda bazima bizihiye igihugu.
Icyo gikorwa cyateguwe na Minisiteri y’Uburezi, ku bufatanye na Minisiteri ishinzwe ibikorwa by’ubutabazi, Minisiteri y’Ibidukikije, n’Ikigo cy’Igihugu gishinzwe gucunga no guteza imbere amazi n’amashyamba (RWFA).
Dr Munyakazi avuga ko gutera amashyamba bizafasha cyane mu guhangana n’ihindagurika ry’ikirere riteza ibiza, ndetse no guharanira kugira ubuzima bwiza n’iterambere rizira ibihombo.
Ati " Igikorwa cyo gutera ibiti ku mashuri yose yo mu gihugu kigamije kurwanya ibiza, kugabanya ingaruka ziterwa nabyo, no kugira amashuri atuma abana bigira ahantu heza kandi hahehereye."
Icyo gikorwa ngo kizakorwa mu gihe cy’iminsi itanu, gisozwe tariki ya 15 Ugushyingo 2018.
Ku rwego rw’Igihugu, iki gikorwa cyatangirijwe mu Karere ka Musanze, mu Murenge wa Nkotsi ku wa 10 Ugushyingo 2018. Hatewe ibiti bivangwa n’imyaka bya Gereveriya 2970 n’ibiti 800 byera imbuto ziribwa z’ibinyomoro.
Byatewe mu Kagari ka Bikara, mu Midugudu ine ari yo Kindiki, Barizo, Kabaya na Rubindi ku buso bungana na Ha 10,5. Byatewe ku kigo cy’amashuri abanza cya Nyakinama II no ku mihanda yo muri iyo midugudu.
Ababyeyi na bo bakanguriwe kurushaho kwita ku bana babo babakangurira kugana ishuri, no kubarinda ibiyobyabwenge kugira ngo bazakurane ubuzima buzira umuze kandi bigirire akamaro.
Nyuma y’uwo muhango, buri mwana yatahanye igiti cy’imbuto ajya gutera iwabo mu rugo.


text:
Inzu ifasha abahanzi Marina, Safi madiab , Queen Cha, Jay Polly , Mbanda John izwi nka The Mane muri iki gihe abanyeshuri bari mu biruhuko yashyizeho yatanze amahirwe kuri bo kugira ngo berekane impano zabo .
Mur iki gitondo tugiranye ikiganiro n’umuvugizi wa The Mane Gahunzire Arstide maze adutangariza byinshi ku bijyanye n’umushinga bafite wo guteza imbere impano nshya zibyifuza muri iki gihe abanyeshuri bagiye kuza mu biruhuko bikuru
Yagize ati “ icyo gitekerezo cyaje nyuma yo kuba bari basanzwe bakora ibijyanye no gukora muzika no gufasha abahanzi batandukanye ,mu minsi mike ishize twegerewe n’abantu benshi batandukanye ariko bakatugana batubwira ko bafite impano ariko bakaba nta bushobozi bafite bwo kujya muri Studio ari naho benshi badusabaga ko twabafasha kugira ngo berekane impano zabo .
Nyuma yo kuva ibyo bitekerezo bya bantu batandukanye nk’abantu basanzwe bafite gahunda yo gufasha abantu bafite impano nibwo bafashe icyemezo nka The Mane cyo gufasha abandi bahanzi batabarizwa muri iyi nzu kugira barebe icyo babafasha .
The Mane ikibona ko ishobora gutanga umusanzu kuri muziki nyarwanda nibwo batekereje ko bafata abahanzi bafite impano ariko babuze ubushobozi kugira babafashe kugaragaza izo mpano zabo bishobora no kuzabahindurira ubuzima mu minsi izaza .
Arstide yatubwiye kandi ko ubu bagiye gutanga poromosiyo ku bahanzi bose bakizamuka ndetse n’abanyeshuri biyumvamo impano yo gukorerwa indirimbo ku giciro gitoya aho buri munyeshuri n’undi wundi udafite ubwo bushobozi bwo kuba yabasha kwishyura ibiciro bisanzwe yakorerwa indirimbo ye mu rwego rwo guteza imbere impano nshya
Mu gusoza yatubwiye ko zimwe mu nshingano za The mane ari ugufasha umuziki nyarwanda tutibagiwe ko banashakisha izindi mpano kugira muzika nyarwanda igire abahanzi benshi kandi baba bahanga
57 total views, 1 views today


text:
Abiga mu nderabarezi (TTC) bagiye kujya biga kaminuza ku buntu
Abanyeshuri biga uburezi muri TTC Rubengera mu Karere ka Karongi, baravuga ko bagiye kurushaho gushyira imbaraga mu kwiga uburezi nyuma y’aho Leya y’u Rwanda, ibemereye kuzajya biga kaminuza ku buntu ndetse ikongerera n’abarimu umushahara.
Ibi babyijeje Minisitiri w’Intebe, Dr Ngirente Edouard, nyuma yo kubabwira imigambi bafitiwe yo kuzajya biga amashuri ya Kaminuza ku buntu, kugabanyirizwa amafaranga y’ishuri ndetse no kongererwa umushahara.
Ku wa 11 Gashyantare 2019, nibwo aba banyeshuri basuwe na Minisitiri w’intebe Dr Ngirente Edouard, ndetse n’abandi baminisitiri barimo abafite inshingano mu burezi. Minisitiri w’intebe yabwiye abitegura kuba abarimu ko Leta y’u Rwanda ishyize imbaraga ku burezi aho igiye gutangira gufasha umwarimu kwiteza imbere mu buryo butandukanye, burimo kuzajya bishyurirwa amashuri ya Kaminuza kugera ku rwego rw’icyiciro cya gatatu cya Kaminuza (Masters).
Yagize ati “Twemeje ko tugiye kongera imbaraga mu mashuri ya TTC tukongera imbaraga mu mashuri mujya kwigiraho kwigisha n’umushahara wa mwarimu twawongeyeho udufaranga turinganiye, nka Leta, uburezi tubushyizemo imbaraga nyinshi cyane.”
“Abana baziga muri TTC bagiye kuzajya bahabwa amahirwe yo kwiga kaminuza dushingiye ku manota aho muzajya mwigisha imyaka itatu mu mashuri abanza hanyuma mujye kwiga kaminuza ku busa bya bindi bita inguzanyo mwe ntimuzajya muyishyura mu gihe abandi bayishyura.”
Twagirayenzu Emmanuel yiga mu Nderabarezi (TTC) i Rubengera aho atozwa kuzaba umwarimu. Avuga ko mbere basa n’aho bari baratereranywe kandi nyamara bari mu bantu b’ingenzi bakwiye gutekerezwaho, icyakora ubu icyizere bari bamaze iminsi baratakaje ngo cyongeye kugaruka.
Ati “Byaratubabazaga kuko twabonaga uburezi nta gaciro buhawe ariko tugendeye ku byo Minisitiri atubwiye biradushimishije cyane abenshi bumvaga ko kwiga uburezi atari byiza bitewe n’uko bahembwa make kandi bakaba batarigaga kaminuza. Amafaranga yongeweho aradushimishije cyane kuko tubikora tubikunze. Minisitiri atwijeje ko umuntu wiga uburezi azajya arihirwa na Kaminuza biradushimishije cyane.”
Mugenzi we witwa Uwizeyimana we yagize ati “Twakundaga kwibaza tuti niba mwarimu ari we wagejejeho abantu bose bakomeye ubumenyi kuki ari we uhabwa amafaranga make ugereranyije n’abandi? Ariko ubu twishimiye ko yongerewe agaciro.”
Inama y’abaminisitiri yateranye tariki ya 28 Mutarama 2019, yemeje ko amashuri nderabarezi azajya aterwa inkunga zifasha abayigamo zirimo kugabanyirizwa amafaranga y’ishuri. Ikindi kandi ni uko nyuma yo kurangiza amashuri nderabarezi bazajya bakora imyaka itatu bahite bajya kwiga kaminuza batishyura hagendewe ku manota.
Abazajya barangiza bafite amanota meza bazajya bahabwa andi mahirwe yo gukomeza (Masters) mu gihe biyemeje gukomeza mu burezi ndetse n’umushahara ukiyongeraho 10%, ukwoyongera k’uwo mushahara bikazatangirana n’ukwezi kwa Werurwe 2019.
Ibitekerezo ( 8 )
Uburezi ni urufunguzo rw’iterambere, igihugu cyacu gikeneye uburezi bufite ireme kugurango abaturage barusheho kubyazwa umusaruro. ndashimira minisiteri yúburezi kuko ireba ibyíngenzi
ndashaka kuguha amakuru unyandikire kuri email cgw umumagare 0786961706
Byiza cyane.
Iyi gahunda ni nziza cyane kuko izafasha abarezi abarezi kurushao gutyaza ubwenge
Turashimye rwose nagato kava Ku iguye Leta y’ubumwe iragahoraho icyakora banatekereze kuri bene wacu babarimu bigisha Primary bagiye kwigisha ari A2 agahita ahangana nibihumbi 40000frw,bivamo amutunga icumbi,kugura udukoresho twibanze ,gushyingirwa kuko abenshi babaga ari urubyiruko akaba atangiye no kubyara hungu na kobwa none kwiga kaminuza byaramunaniye kandi TWA twana twe natwo twatangiye gukonsoma ndetse dukeneye kujya kuishuri minerval ntishoboka murumva ko nubundi 10% y’ibihumbi 40000 ntiyagura na uniform yumwana umwe bagume bamutekerezeho kuko kujya kwigisha abundi abawe baburaye babuze nigikoma bari kubirukanira mineral Ku ishuri sinzi uburere wabaha .Muri make ntamutima utuje uba ufite nubundi Leta numubyeyi nigume ifubike nahubundi twarashize.
KWIGA ni byiza kubera ko bituma tujijuka kandi tugatera imbere.Icyo nsaba abanyarwanda bize,nuko bakunda gusoma.Usanga abanyarwanda nyamwinshi bize badakunda gusoma.Ariko wajya I Burayi,Uganda,Kenya n’ahandi,ugasanga abantu baho bakunda gusoma.Urugero iyo bari mu ndege cyangwa muli taxi.Nk’umukristu,ikindi nsaba abantu ni ugusoma no kwiga bible.Nicyo gitabo rukumbi kitwereka "the mankind future" n’ukuntu twabona ubuzima bw’iteka,Imana ibanje kutuzura ku munsi wa nyuma.Icyo gitabo kandi kitwereka yuko abibera mu byisi gusa ntibashake Imana batazahabwa ubuzima bw’iteka muli paradizo.Soma 1 Yohana 2:15-17.Yesu akiri ku isi,yibandaga kwereka abantu ko kwibera mu byisi gusa bidahagije,niba dushaka kuzaba muli paradizo.
Nibyiza ariko kdi ntibikwiye kumvikanako 10%ryagejeje umwarimu kumushahara akwiye kuko n’ubundi abo banganya amashuri baracyamurusha cyane. Byaba byiza buri ngengo y’imari agiye ayigenerwaho akantu nkaka.
Iyi ni inkuru nziza kuri mwalimu w’ejo hazaza, twese dukesha ubumenyi ndetse n’uburere, ntagushidikanye bizagira impinduka nziza Ku ireme ry’uburezi. Dushimire cyane government yacu ireba impande zose. Arko kandi tukiri Ku burezi ndetse n’imishahara haracyarimo akandi kantu, umuntu wize kaminuza ahabwa idenyi rya miliyoni 2 yiga ibya Engineering yarangiza akajya kwigisha mu mashuri w’ubumenyi ngiro (wda) ntabwo akwiye umushahara umwe n’uwize kaminuza yiga uburezi agurizwa ibihumbi 600, nako bazakarebeho.
Murakoze


text:
Gutera akabariro ku bashakanye ni inkingi ikomeye ituma urugo ruramba kandi rugakomera. Iyo rero havutsemo ikibazo mu migendekere yabyo usanga umubano wa babiri utari kugenda neza nk’uko babyifuza.
Mu busanzwe igikorwa cyo gusohora ni igikorwa gituruka mu bwonko kandi kikaba ntabushake umuntu abigize mo ( reflex) kigenzurwa n’ umwakura (pudendal nerve ) ukoresha ibice by’ imyanya ndanga gitsina (uruhago rw’inkari, imabya, imboro na rugongo ku bagore ).
Gusohora ni igikorwa cyo kurekura amasohoro aturuka mu mabya (semen ) ndetse n’ uruvange rw’andi matembabuzi arekurwa n’utundi duce tugize imyanya myibarukiro y’ umugabo (accessory glands fluids ) byose bigahurira mu muyoboro w’ inkari ( urethra) .
Hari uburwayi butandukanye burebana no gusohora ari bwo :
Gusohora icyinyumanyuma ( retrograde ejaculation)
Gusohora vuba (premature ejaculation )
Gutinda gusohora ( delayed or retarded ejaculation )
Kudasohora (anejaculation or failure to ejaculate )
Uyu mwanya tugiye kurebera hamwe GUSOHORA VUBA no GUTINDA GUSOHORA mu buryo burambuye kugirango ibyotwibaza tubibonere ibisubizo.
Muri rusange bavuga “GUSOHORA VUBA “ iyo umuntu ( umugabo cg umusore ) asohoye atigeze abona umwanya uhagije wo gutegurwa ku byerekeranye n’ imibonano mpuzabitsina ndetse bikanaba bimutunguye atigeze yumva ashatse imibonano bihagije (minimal sexual stimulation & desire ).
Bishobora kuba iby’ ibihe byose (life-long or primary ) cg se byaraje nyuma ( secondary ) bitewe n’ impamvu runaka nko kubagwa , gukomereka , indwara zo mu mutwe ,… Akenshi impamvu yabyo iba itazwi ariko muri rusange usanga ari uruhurirane rw’ indwara z’ ubwonko( imitekerereze ) n’ iz’ imiterere y’ umubiri w’ umuntu (psychological and physical conditions).
GUTINDA GUSOHORA
Ni ukunanirwa gusohora ( kurangiza ) ku mugabo mu gihe kirekire kuva umugabo atangiye gushaka no gukora imibonano.
Uko abagabo bagenda bakura (basaza )ni ko n’ igihe basohorera kigenda kirushaho kwiyongera ( kiba kirekire ) hakaba n ‘ubwo gishobora kwiyongera kugeza ku minota 30 umugabo atarasohora uhereye igihe yatangiriye kugira ubushake.
Iki kibazo gishobora guterwa n’impamvu zinyuranye nka:
Gukoresha imiti ivura depression( imwe n’ imwe )
Kuba igitsina cy’ umugabo cyatakaje ibyumvirizo (perte de sensation sexuelle du penis)cyane cyane ku barwayi ba diabete
Ihungabana ry’ imitekerereze (psychological disorders):nka nyuma yo gupfakara cg divorce.
Hakaba n’igihe nta mpamvu iba izwi yabiteye ( idiopathic condition).
Kujya gukora imibonano utiyizeye ko uri buze gushimisha umukunzi wawe (underestimation ),
Kujya gukora imibonano uhangayitse (ufite depression )
Kujya gukora imibonano ufite ibibazo by’amafaranga biguhangayikishije cyane ( ari byo uru kwitekerereza) .
Kuba wakoreshejwe imibonano ku gahato (sexual repression )
Kuba utigirira ikizere mu busanzwe (wisuzugura ko nta cyo ushoboye )
Kuba utinya uwo mugiye gukorana imibonano( mutamenyeranye )
Kuba mukoze imibonano nyuma y’amakimbirane atakemuwe neza .
Kuba mutabanje kuganira neza ngo mubyinjire mo mwembi;
Kuba washatse imbonano cyane kandi umwanya muremure (ugatinda kuyikora)
Kuba utamenyereye imibonano (umubiri uba wumva ushaka ku maximize ayo mahirwe ubonye bigatuma umugabo asohora vuba ).
Ubushakashatsi bwagaragaje ko abagabo benshi bashakanye n’ abagore babarusha imyaka basohora vuba kurusha abashakanye n’ abo bari mu kigero kimwe.
Dore ibyiciri bitandukanye byo gutinda kurangiza:
Iby’ubuzima bwose (lifelong) : kuva umuntu atangiye gusohora (puberite ) kugeza ashaje
Ibiza nyuma (acquired):mbere biba byari byiza bigahinduka nyuma
Ibya rusange (generalized ) : iyo biba hatitawe ku wo mwakoranye imibonano N’ uburyo bwo gutegurana
Iby’ umwihariko ( situational delayed ejaculation ) : iyi bitewe n’ uwo mwakoranye -imibonano uburyo mwabyinjiye mo .
Impamvu zishobora gutera gutinda gusohora twazikubira mu byiciri bibili ari byo :
Imitekerereze (psychological causes )
Imimerere y’ umubiri (physical causes )
ICYO WAKORA KUGIRANGO WONGERE IGIHE CYO GUSOHORA MU GIHE UGIRA
IKIBAZO CYO KURANGIZA IMBURAGIHE:
Gufata imiti irwanya ubwoba ,uburakari no kwiheba (anxiolytic & anti-depressant medications)
Gukora imyitozo ngorora mubiri yoroheje mbere yo gukora imibonano
Kwirinda kurakaranya n’umukunzi wawe mbere y’ imibonano
Kwigirira ikizere ko ushoboye.
Gukorera imibonano ahantu hatanga umutuzo utikanga ko hari uri bubabone .
Hamwe n’ibyo byose twavuze haruguru, igihe ubona ufite ubwo burwayi kandi warakoze ibyo twavuze haruguru ngo ukire wakwegera muganga akagufasha kuko biravurwa kandi bigakira.
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter
Narikinishije hanyuma nkora imibonano numukunzi wanjye ndangiza vuba ese byababyaratewe niki? mungire inama
Narikinishije hanyuma nkora imibonano numukunzi wanjye ndangiza vuba ese byababyaratewe niki? mungire inama


text:
Nyuma yo gutangaza ko yitandukanije n’ishyaka MRP/PRM ABASANGIZI riyobowe na Dr Gasana Anastase, Bwana Akishuli Abdallah aratangaza ko ariwe ugifite mu maboko wa mushinga w’umutwe wa gisirikari bise F.P.P.- URUKATSA.
Dore uko abitugezaho:
ITANGAZO RYO KWITANDUKANYA NA MRP/PRM ABASANGIZI
Nyuma yo kwegura mu ishyaka PRM/MRP-ABASANGIZI kwa visi perezida ushinzwe ihuzabikorwa by’ishyaka no mu mubare w’abanyamuryango baryo.
Nyuma yo kwakira ibitekerezo binyuranye biturutse mu banyarwanda batandukanye biganjemo abanyamuryango ba Nouvelle Génération Rwandaise (NGR) bifuza ko urugendo twatangiye rwo kuzana impinduramatwara mu Rwanda rutasubira inyuma,
Tunejejwe no gutangarariza abanyarwanda bose, abayobozi n’abanyamuryango b’ishyaka PRM/MRP-ABASANGIZI ibi bikurikira :
1. Twiyemeje kudasubira inyuma no gukomeza umushinga watekerejwe n’abantu bibumbiye mu muyoboro wa Nouvelle Génération Rwandaise (NGR) ariwo F.P.P.- URUKATSA mubwigenge busesuye budafite aho buhuriye n’ibikorwa by’ishyaka PRM/MRP-ABASANGIZI
2. Twiyemeje gutangariza abanyarwanda muminsi ya vuba ingengabitekerezo tuzagenderaho n’uburyo bushyashya bw’imikorere y’URUKATSA Ibyo bikazagaragarira mumahame remezo azashyirwa ahagaragara mugihe kitarambiranye.
3. Abayobozi bazahagararira URUKATSA bazatangazwa kumugaragaro mu mahame remezo yarwo.
Turangije dushimira abanyarwanda bose bakomeje kutuba hafi badutera inkunga mubitekerezo.
Bishyizweho umukono kandi bitangajwe kuwa 22 Gicurasi2013
AKISHULI Abdallah
Umuhuzabikorwa w’URUKATSA


text:
Menya akamaro ko gukoresha indimu mu buzima bwa buri munsi
Abantu benshi bakunda gukoresha indimu haba nko kuyirya cyangwa mu kuyikoresha nk,umuti. Umwihariko w’indimu n’uko ihorana urwunyunyu uburyo ubwo ari bwose yaribwamo yaba ihiye cyangwa itarashya neza. Indimu ni isoko nziza ya vitamine C. Icyiza cy’indimu kandi irwanya kurura kw’ibiribwa kabone n’ubwo indimu nayo ifite urwunyunyu rw’umwimerere.
Habaho ubwoko butandukanye bw’indimu: Kagaji, Bijori, Jammiri, sweet lemon n’ubundi. Ubwoko bwa Kagaji bukunze gukoreshwa mu kuvura indwara zitandukanye harimo iyo bita Ayurvedic ariko itaba mu Rwanda.
Ibigize indimu: Amazi y’indimu arimo aside bita citric, phosphoric, melic n’isukari. Igishishwa cyayo kibamo utuzi turura dushobora gufatwa n’indimi z’umuriro (inflammable) twitwa glucocide hesperidins, twiganje mu gice cy’umweru cy’igishishwa.
Ibyiza by’indimu: Indimu ifite urwunyunyu, ikuraho umwanda, yorohera igifu kandi ifasha urwungano ngogozi (digestion). Yica mikorobe (microbes), ivura kubabara mu nda, itera apeti kandi ikoreshwa mu buvuzi butandukanye harimo nko kugabanya ububabare.
Hari n’abayikoresha bayisiga ku gahanga ikabagabanyiriza uburwayi bwo mu mutwe (lunacy)
kwiheba (Anxiety): Indimu ifite akamaro kanini cyane mu kugabanya stress cyangwa kwiheba ndetse n’impinduka zikunze kuza mu mubiri w’abagore. Indimu
Ikiza umutwe: Ufata indimu ukayicamo ibice bibili ukabishyusha, ubundi ukabishyira muri nyiramivumbi ni ukuvuga aho umutwe ukunze kubabaza (temples), ugategereza isaha imwe, umutwe ukaba urakize.
Umusatsi: Indimu kandi ifasha kurwanya imvumvu zo mu mutwe ikarinda umusatsi gupfuka.
Indwara z’amaso: Ku bantu batinyuka cyangwa bihanganira uburyaryate bw’indimu, amazi yayo yoza amaso igihe asa n’ayanduye cyangwa atukura. Anavura kubabara kw’amaso.
Ibiheri n’uruhu ruvuvuka: Gusiga amazi y’indimu mu maso (mu isura) bivanaho ibiheri n’utundi tuntu tuba ku ruhu.
Amazi y’indimu avanze n’ubuki afasha uruhu rwo mu isura guhora rukeye kandi runoze.
Ubugendakanwa: Gukuba ibishishwa by’indimu mu kanwa, ku rurimi no ku ishinya ndetse ukanywa amagarama 20-30 y’amazi yayo birwanya indwara zifata mu kanwa ziterwa n’umwanda.
Inyota: Amazi y’indimu amara inyota kurusha ibindi byose.
Kubabara mu gifu: Kurya ibishishwa by’indimu itarashya neza buri munsi bigabanya kuribwa mu nda no gutumba igihe umuntu amaze gufata amafunguro akumva mu nda hatangiye kubyimba.
Kuruka: Ku bantu bagira ibibazo byo kuruka bamaze gufata amafunguro bagirwa inama yogufata mili litiro 5-10 (ml) z’amazi y’indimu nyuma.
Umwijima (liver/foie): Amazi y’indimu avanze n’isukari nkeya mu mazi y’akazuyazi buri gitondo bifasha umwijima gukora neza.
Umubyibuho ukabije: Fata ibiyiko bibili by’amazi y’indimu wongeremo ikiyiko cy’ubuki ushyire mu mazi y’akazuyazi ubundi ujye ubinywa buri gitondo, bigabanya umubyibuho ukabije.
Kolera/Cholera: Amazi y’indimu (byibuze ebyili) cyangwa amazi y’indimu avanze n’isukari nkeya buri munsi mbere yo gufata amafunguro bivura indwara ya kolera/cholera.
Umwijima ubyimba: Amazi y’indimu amaze iminsi avanze na garama 20 (gm) z’amazi y’ibitunguru bivura ibibazo by’umwijima ubyimba. Biba byiza kurushaho iyo umuntu abivanze n’agaso
Kuribwa n’udusimba: Igihe uriwe cyangwa undwinzwe n’agasimba, urugero nk’umubu, shyira amazi y’indimu hahandi kakudwinze ububabare buragabanuka.
Kuribwa n’ingaru (Scorpion): Amagarama 9 (gm) y’imbuto z’indimu ziseye zivanze na garama 8 z’umunyu wa gikukuru (rock salt) bikura ubumara bw’ingaru aho yakurumye.
Ibicurane: Amazi y’indimu avanze n’isukari nkeya mu mazi ashyushye bivanze n’ubuki bivura ibicurane.
Diabetes: Amazi y’indimu mu mata y’akazuyazi yuzuye igikombe ukanywa, bifasha abarwayi ba diabetes bakunze kuva amaraso. Ariko abahanga bavuga ko bibujijwe gukoresha uyu muti inshuro irenze imwe cyangwa ebyiri,
Mu buzima bwa buri munsi umuntu aba akwiye kugerageza gusobanukirwa neza umumaro w’ ubwoko bw’imbuto zitandukanye kuko haba harimo no kumenya uko wakwirinda cyangwa wa kwivura indwara zitandukanye.
Source: Iyobokamana.com


text:
Imyanya yo gucunga amavuriro y’ibanze (Postes de sante)
FRW 0
Photo Gallery
Imyanya yo gucunga amavuriro y’ibanze (Postes de sante)
Additional Info
Akarere ka gicumbi kongeye kumenyesha abantu bose babishaka kandi babifitiye ubushobozi ko kifuza gupiganisha imyanya yo gucunga ivuriro ry’ibanze (poste de sante) nk’umuntu wikorera mu rwego rwa PPP ( Public Private Parternship).
Ababyifuza barasabwa gutanga dosiye zabo mu bunyamabanga rusange bw’Akarere kuva tariki ya 12 Gashyantare 2019 kugeza ku ya 22 Gashyantare 2019 saa kumi n’imwe z’umugoroba.
Dosiye igomba kuba igaragaza ibi bikurikira:
1.Ibaruwa isaba poste de sante yandikiwe umuyobozi w’akarere ka GICUMBI
2.Kopi y’impamyabushobozi ya A2 ( ubuforomo ) itariho umukono wa noteri
3.lcyemezo cy’urugaga rw’abaforomo ( licence)
4.Kopi y’indangamuntu
Mu bize hanze y’igihugu cy’u Rwanda, kugaragaza kopi ya equivalence ya Diplome
N.B: Ku bakoze ahandi cyangwa ubu bari mu kazi, abazatsinda bazasinya amasezerano bamaze kwerekana icyemezo cy’umukoresha wa nyuma kigaragaza ko atakihakora (Attestation des services rendus ).
Ku bari batanze dossiers zabo bashingiye ku itangazo ryatanzwe mbere ntibazirirwa bazana izindi.
Reba iri tangazo ryose usuye urubuga rw’akarere ka Gicumbi arirwo : http://www.gicumbi.gov.rw/
Related
Comments
Share Ad
aminahListing Owner Member Since: January 10, 2019
Contact Owner
Complete the form below to send a message to this owner.
Account Stats
Listings
- Total 0


text:
Umuhesha w’inkiko w’umwuga aramenyesha abantu bose babyifuza ko kuwa mbere taliki 30/6/2020 guhera saa tanu za mu gitondo (11h00) azateza mu cyamunara umutungo utimukanwa ugizwe n’inzu wa Mugiraneza na Mukandoli Savelina uherereye mu mudugudu wa Taba, Akagali ka Taba Umurenge wa Rukoma, Akarere ka Kamonyi kugira ngo harangizwe urubanza Murenzi Jean yatsinzemo Mugiraneza.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igendanwa ya Me Pfakwandika Patrick: 0787889319.


text:
Iyaba umunsi wagiraga amasaha 36 – Perezida Kagame
Mu kiganiro Perezida wa Repubulika Paul Kagame yagiranye n’ikinyamakuru The EastAfrican, umunyamakuru yabajije umukuru w’igihugu niba inshingano afite haba mu Rwanda, mu Karere no ku mugabane wa Afurika zituma asinzira.
Perezida Kagame yamusubije ko ubusanzwe nta kibazo cyo gusinzira agira, ahubwo ko hari igihe umwanya wo gusinzira umubana muto bitewe n’akazi kenshi. Icyakora ngo agerageza kuwushakisha kandi akawubona.
Kimwe mu bituma adasinzira ngo ni igihe arimo gutekereza urugendo rwose igihugu kiba cyaranyuzemo, aho cyavuye n’aho kigeze, ndetse no gutekereza uko cyarushaho gutera imbere kandi vuba.
Abajijwe umubare w’amasaha asinzira mu ijoro, Perezida Kagame yavuze ko agereranyije asinzira mu gihe kingana n’amasaha atandatu.
Ati “Muri rusange ni atandatu, hari igihe nsinzira atanu, rimwe na rimwe ariko gake cyane nkaba nagerageza kuruhuka amasaha umunani.”
Umunyamakuru yabwiye umukuru w’igihugu ko bamwe mu bayobozi bandi bakuru bo bashobora kurara bari maso biteguye ko abahamagara.
Perezida Kagame ati “Ni byo hari igihe mpamagara wenda ari no mu gicuku, bitewe n’ikibazo cyihutirwa gihari.
Ati “ Dufite intego tugomba kugeraho ku buryo rimwe na rimwe kubona igihe cyo gusinzira bigorana, bigasaba kwitanga. Nshobora kuruhuka amasaha atanu, cyangwa se nkaba naruhuka amasaha ane. Turacyasabwa byinshi byo gukora, bitandukanye no mu bindi bihugu, aho babigezeho ubu bakaba bashobora kuruhuka umwanya uhagije.”
"Urebye aho twavuye ni habi cyane ku buryo ubu iyo hagize igikoma, twihutira gushyiramo inkweto tukajya kureba ikibaye.”
Perezida Kagame yasobanuye ko iyo atabyigiriyemo ngo abikurikiranire hafi, hari igihe bikorwa nabi, bikaba bibi kurushaho.
Ati “Mu by’ukuri birangora kubonera umwanya umuryango wanjye, ndetse ntibinyorohera gukora ibyo nsabwa byose mu masaha 24, iyaba umunsi wagiraga amasaha 36.”
Ibitekerezo ( 5 )
Imana ihoraho nyishimara bulimunsi kuba yaraduhaye umuyobozi nka HE nukuri nibyo gushima kandi tubyishimira cyaneee tumwigiraho byinshi urubyiruko rugerageze kubireba kuko ejo hazaza nibo .banyarwanda twavuye kure habi cyaneee aliko aho tugeze kube ubuyobozi dufite nibintu bishimishije ...Uwiteka akomeze kubitaho muli byose abashoboze gukomeza icyo yabahaye.murakoze
Ibyo HE yavuze ntiyabeshye kuko abayobozi bohasi abenshi babikora neza cyane aruko yenda kubasura kdi nyamara ntibanitangire inshingano zabo nkuko bikeiye ahubwo bakikanyiza bigagaza cyane nkaho aribo bafite posts ziri hejuru y’Ize! Bose bakozenkawe ,u Rda rwacu rwaba paradizo.
H.E Paul Kagame ibyo avuga ni impano.Adahagurutse ngo yegere abaturage yazasanga bamwe barakutse umutima kubera bamwe mu bayobozi banyuranya n’inshingano bahamagariwe.
Njya ndota kandi ngakabya inzozi.
Njya ndota H.E yasuye buri ntara mu zigize iki gihugu agiye kuganira n’abarimu gusa ibyo babona bidindiza uburezi n’icyakorwa ngo iryo reme rizamuke.
Njya ndota abarimu bisanzuye batanga ibitekerezo basaba ko amasaha umwarimu yigisha bagabanuka akabona uko ategura.
Njya ndota abarimu basaba ko hashyirwaho ingufu abanyarwanda bakitanga ibyumba by’amashuri bikiyongera umwarimu kwigisha abana bataranga 40 mu ishuri akabona uno abitaho mu minota 40 igize period.
Njya ndota yadusuye dutanga ibitekerezo twifatiye micro ntawizimba mu magambo.
Njya ndota nkongera nkarota kandi nkabya inzozi.
Uri umwarimu ariko???
Time factor igonga abantu bose.Ariko umunsi ugize amasaha 36,ni hahandi nta cyahinduka.Kereka wenda Izuba rirenze sa yine z’ijoro,ijoro naryo rikamara amasaha 8 gusa.Gusa tujye twibuka ko Yesu yadusabye gushaka mbere na mbere ubwami bw’imana,ntiduhere mu byisi gusa.Nibwo tuzahembwa ubuzima bw’iteka.


text:
Ubusanzwe amategeko y’u Rwanda ateganyiriza ibihano bikarishye umuntu uhamwe n’icyaha cyo gusambanya umwana ku ngufu, bigenda bihinduka bitewe n’ingaruka byamugizeho.
Muri ibyo, Itegeko ryateganyije ko gusambanya umwana uri munsi y’imyaka 18 bihanishwa igifungo kitari munsi y’imyaka 20 ariko kitarenze imyaka 25.
Iyo byakorewe ku mwana uri munsi y’imyaka 14, igihano kiba igifungo cya burundu kidashobora kugabanywa naho iyo byamuteye indwara idakira cyangwa ubumuga, igihano kiba igifungo cya burundu. Iyo byakurikiwe no kubana nk’umugabo n’umugore, igihano kiba igifungo cya burundu.
Mu nama nyunguranabitekerezo ku ruhare rw’umugabo mu kurwanya isambanywa ry’abana yateraniye i Kigali ku wa 19 Ugushyingo 2019, hagaragajwe ko icyaha gikomeje gufata indi ntera, basaba ko impande zose zishyira hamwe mu kubirwanya.
Minisiteri y’Ubuzima n’iy’Uburinganire n’Iterambere ry’Umuryango zigaragaza ko kuva mu 2016 kugeza muri Kanama 2019, abangavu basaga ibihumbi 70 basambanyijwe banaterwa inda.
Gusa aba ni ababyariye kwa muganga, bisobanuye ko hari abandi batamenyekanye bitewe n’uko wenda batatewe inda, abazikuyemo n’abandi. Abitabiriye iyi nama bagiye batanga ibitekerezo basaba ko ibihano byakazwa.
Umuyobozi Mukuru wungirije w’Urwego rw’Ubugenzacyaha (RIB), Kalihangabo Isabelle, yavuze ko uburemere bw’igihano atari bwo bukwiye guhabwa intebe kurusha gukumira kuko ‘Ntitwifuza ko abagabo n’abo basaza bacu barangiriza ubuzima muri gereza’.
Yavuze ko Minisiteri y’Ubutabera irimo gusuzuma ibijyanye n’ibihano birimo n’iby’uwahamijwe ibyaha byo gusambanya abana ku buryo izareba niba bishobora kongerwa cyangwa kugabanywa cyangwa igashyiraho izindi ngamba.
Kalihangabo yatanze ingero z’ingamba zashyirwaho zirimo nko kubashyiraho icyasha ku buryo aho bagiye hose abantu babamenya ko bateshutse ku muco Nyarwanda.
Ati “Natanga ingero z’uburyo aba bantu bafatwamo binakoreshwa ahandi, nkeka ko ari nabyo bikwiye gutanga umusaruro. Ubundi ibihugu byo hanze umuntu usambanya umwana bamwita uwabaswe no kurarikira gusambanya impinja [paedophilia]. Uwashyizweho icyashya cya Pedophile, ibye biba birangiye.”
Umuhanzi w’Umunyamerika R Kelly ni umwe mu bantu bakomeye washyizweho icyo cyasha, bituma abantu benshi bamuzi bamufata nk’umunyamico idahwitse.
Ati “Birakwiye ko buri wese wasambanyije abana Isi yose imumenya, akagira icyo cyasha. Ikindi gihano gikomeye dukwiye kureba kandi kitaza mu bucamanza kuri uyu munsi wahariwe abagabo, uyu munsi murebe izina muha bariya bantu basambanya abana. Ntabwo bakwiriye kwitwa abagabo.”
Yakomeje agira ati “Umugabo si ubwanwa, mu muco wa Kinyarwanda, umugabo ni ufite indangagaciro.”
Umuyobozi Nshingwabikorwa w’Umuryango w’abagabo uharanira guteza imbere ihame ry’Uburinganire no kurwanya ihohoterwa rishingiye ku gitsina (RWAMREC), Rutayisire Fidèle , yavuze ko abagabo basambanya abana bakwiye guhabwa izina ry’ibirura.
Ati “Ni ikirura ntabwo aba akiri umugabo. Twamugereranya n’inyamaswa ishobora gusambanya umwana wayo. Aba yarenze no kuba inyamaswa. Niyo mpamvu tuvuga ngo ni ikirura.”
Imibare y’Ubushinjacyaha bw’u Rwanda igaragaza ko mu mwaka wa 2018/19, abagabo bakekwagaho ibyaha byo gusambanya abangavu byari 3320, mu 2017/18 bari 2926 naho mu wawubanjirije bari 2030. Abagore bakekwagaho gusambanya abana bavuye kuri 62 mu 2016/17 bagera kuri 75 mu 2017/18 naho mu 2018/19 bagera kuri 97.
Muri abo bose bakekwagaho icyaha cyo gusambanya abangavu, mu 2018/19 ibyoherejwe mu nkiko byari 2221, mu 2017/18 byari 1866 naho mu 2016/17 byari 1285.
Mu manza 1673 zashyikirijwe Inkiko mu 2018/19 hahanwe abantu 1222. Mu manza 1480 zashyirijwe inkiko mu 2017/18, abahanwe ni 1168 mu gihe mu mwaka wawubanjirije haburanishijwe imanza 1355 zisiga abantu 1109 ari bo bahanwe gusa.
Amafoto Dushimimana: Ami Pacifique


text:
Ufite ubushobozi koko. Gusa, ugomba kubanza kububona. Hanyuma ukiga byinshi kugira ngo ubwo bushobozi wifitemo bugire ingufu, noneho uzabone uko ubukoresha. Mu kubukoresha, ugomba kuzirikana ko gutanga ibitekerezo byawe, aho uteraniye n’inshuti zawe cyangwa se no mu bandi bantu, n’iyo baba ari bakuru, ari ibintu by’ingenzi cyane, kuko kubivuga ni byo bituma babimenya, maze bikaba byakubaka abandi.
Ubushobozi wifitemo rero ntugomba kubushakira kure. Tekereza ikintu ukunda gukora. Cyangwa ikintu ukunda wifuza kuzakora. Tekereza cya kintu urota kuzageraho. Hanyuma, ugishakeho amakuru ahagije, ushake n’abantu bagufasha mu rugendo rwo kukigeraho. Abo ni inshuti zawe, ababyeyi bawe, hamwe n’umufashamyumvire wawe niba waramushatse.
Ugomba kwigiramo ikizere. Ntuzumve ko utabishobora. Wabishobora cyane, ndetse ukarusha n’abo ujya ubona basanzwe babikora. Ikizere ni cyo gituma ukora iyo bwabaga, kandi wahura n’ibiguca intege ukabasha kubirenga.
Kwiga no kwihugura, ni ibintu by’ingenzi bizagufasha ku kugera ku cyo wifuza kugeraho. Igihe cyose ubonye uburyo, ugomba gukora iyo bwabaga ukihugura.
Bitangire hakiri kare, wige kwizigamira niba utaratangira kujya ubikora. Iki ni kimwe mu bintu by’ingenzi cyane bizagufasha mu buzima, bikagufasha kumenya kuzigama kugira ngo uzagwize hanyuma ukore igikorwa gifatika, cyangwa se ukanizigamira kugira ngo amafaranga wazigamye uzayakoreshe mu gihe uhuye n’ibibazo biyagusaba. Ibi bikurinda gusabiriza. Mu byo wakora rero harimo nko korora urukwavu, gukora akarima k’igikoni, korora inkoko n’ibindi. Ndetse ushobora no kubwira ababyeyi bakagufasha gufunguza konti niba ujya ubona udufaranga, kugira ngo amafaranga ubona uyabike neza azagwire, utayapfushije ubusa.


text:
Kugira ngo umubiri ugubwe neza, amazi ni ingenzi bitewe n’uko afasha ibice bitandukanye by’umubiri harimo urwungano ngogozi n’ibindi. By’umwihariko amazi ashyushye ni meza cyane mu isukura ry’umubiri imbere n’inyuma.
Mu gitondo ukibyuka ni byiza kunywa amazi ashyushye ku kigero atakotsa ariko nanone atari akazuyazi (eau tiede), ukayanywa gahoro gahoro utekereza kuri icyo gikorwa urimo gukora. No mu yandi masaha y’umunsi biremewe.Si byiza kurenza ibirahuri 4 ku munsi.
Dore bimwe mu byo amazi ashyushye amarira umubiri:
Amazi ashyushye afasha ubwonko gukora neza
Kunywa amazi ashyushye afasha ubwonko kuko yinjiza oxygene mu mubiri kandi agakuraho ibinure biba biri hafi ya cellule z’ubwonko. Aya mazi na none atuma amaraso atembera neza mu mubiri.
Amazi ashyushye afasha umuntu kugira ibiro bikwiriye:Iyo umuntu anywa amazi ashyushye aragenda agashongesha ibinure byo mu mubiri. Ku Bantu baba basanzwe bafite ibiro bikwiriye biguma ku kigero cyabyo. Naho abafite ibiro byinshi nabo abafasha ko bitiyongera.
Amazi ashyushye yorohereza umubiri gukuramo imyanda.
Amazi ashyushye afasha umuntu gukira gripe vuba:Mu gihe wumva gripe yagufashe jya wihatira kunywa aya mazi kuko atuma inzira z’ubuhumekero zifunguka kandi zigakora neza.
Aya mazi atuma igogora rikorwa neza: ni byiza gukoresha amazi ashyushye nyuma yo kurya kuko mu gihe twariye ibiribwa bikungahaye ku binure, aya mazi arabishongesha umubiri ukarushaho kugubwa neza.
Kunywa amazi ashyushye bikumira ibibazo by’uruhu: amazi ashyushye akumira iminkanyari, gusaza imburagihe, ikind kandi atuma uruhu rubasha gukweduka (elaciticite). Ni meza kandi ku Bantu bagira ibishishi cyangwa ibiheri kuko microbes zibitera zicika intege.
Amazi ashyushye akumira ibibazo ku musatsi: usanga abantu benshi bahangayikishijwe no gupfukagurika k’umusatsi, kugira uruhara ndetse n’imvuvu. Igisubizo ni ukunywa amazi ahyushye.
Amazi ashyushye atuma isukari igenda neza mu maraso.
N’ubwo kunywa amazi ashyushye ari byiza, ariko hari abantu bitemerewe kuyanywa bitwewe n’ibibazo by’ubuzima bafite. Urugero nk’abantu barwaye igifu kirimo udusebe duto, iyo bayanyweye bituma ubushobozi bwo kwaguka kw’imiyoboro y’amaraso bwiyongera ugasanga igifu kirushijeho kubarya.
Hari amakosa abantu bakunze gukora batabizi ku byerekeranye no gukoresha amazi ashyushye, ugasanga umuntu afashe amazi atetse arayashyuhije ibi ni bibi byarutwa no kuyanywa akonje kuko iyo wongeye kuyashyushya agira ingaruka zo kuba yatera canseri. Kimwe no gufata amazi ashyushye ukayavanga n’akonje na byo ni bibi cyane.
Nimucyo dukurikize inama zo kunywa amazi ashyushye maze twirebere ukuntu tugira ubuzima buzira umuze.
Source: www.esprit science metaphysiques
.


text:
Niba wumva koko ushaka kugira ubumenyi buhanitse mu bijyanye no gusomana,hano hari uburyo 6 naguhitiyemo bwo gusomana,Ariko ni hagati y’abakundana “igitsina gabo n’Igitsina gore”.
1.Somana amaso yawe afunze “uhumirije” :
Gusomana uhumirije ni kimwe mu bintu byiza bituma uryoherwa uri gusomana,kuko icyo gihe uba uri gusomana bikurimo atari ibyo uri kwihingamo.Tekereza nk’ubu uri gusomana n’umuntu amaso yawe afunguye na yiwe afunguye,mbega ibintu bitaba ari byiza namba,kuko ico gihe biba byerekana ko muri kwikizanya.Wowe uzagerageze nunjya gusomana n’umuntu ufungure amaso yawe maze musomane nk’igihe kigera ku masegonda agera ku 120,Maze uzongere ufunge amaso maze umusome amasegonda agera kuri 80 uzumva itandukaniro.
2.Wikwita ku minwa gusa :
Abantu benshi baziko gusomana ari ku minwa gusa,Burya niba utari ubizi gusoma umuntu ku bice bimwe na bimwe biri ku mubili cyane cyane nko ku ijosi,akananwa,amazuru,bituma umuntu arushaho kuryoherwa nicyo gikorwa muri gukora cyo gusomana,wowe n’usomana n’umuntu wikwita ku gice kimwe gusa.
3.Musome Witonze :
Gusomana si urugamba uba uriho,kandi n’iminwa iba yoroshye,Bityo niba uri gusomana n’umuntu w’ibishyiramo ingufu kuko bishobora no kubabaza uwo muri gusomana aho kumuryohera,wowe wimukubaho umunwa cyane ugomba kubyoroshya.
4.Umunwa wo hasi ba ariwo wibandaho cyane :
Umunwa wo hasi niwo munwa ushobora kwibandaho cyane mu gihe uri gusomana n’umuntu kuko niho hashobora gutuma agira ibyiyumviro birenze,gusa ugomba kubikora nawe wumva ko wirekuye koko.
5.Menya uburyo ugomba gutwara uwo muri gusomana :
Ubundi gusomana ntabwo ari ibintu utekereza gutya uri kumwe n’umukunzi wawe ugahita ubikora,ahubwo niba bigenze gutyo banza nawe umushire muri ibyo bihe ubundi mwese mubikore bibarimo,kandi wirinde kwirukanka,mutware buhoro buhoro ari nako mu gihe muri gusomana mugenda muhindura mukurikije uruhande amazuru yararimo.
6.Ururimi :
Ururimi ni intwaro ikomeye yo gusomana.Niba uri gusomana n’umuntu gerageza gukoresha n’ururimi,icyo gihe uzaba uri gutuma agira ibyiyumviro bindi,koresha ururimi mu bindi bice byo mu kanwa ndetse no ku gutwi.Ugutwi ni kimwe mu bintu bishobora guhindurira umuntu ibyiyumviro mu buryo bugaragara,Kandi nukoresha ururimi bizaha ibyishimo birenze umukunzi wawe.


text:
Nk’uko tubikesha urubuga observatoire des aliments , ubushakashatsi bwerekanye ko hashize imyaka igera ku 10,000 amasaka atangiye kugaragara muri Sudani no mu Misiri.
Amasaka ahingwa cyane cyane muri Afurika, ariko anahingwa mu Buhinde, muri Amerika no mu Bufaransa.
Habaho ubwoko bwinshi bw’amasaka, ni yo mpamvu akoreshwa mu buryo bunyuranye, nko kuyagaburira amatungo, kuyakoramo injugu, umusemburo, inzoga (biere), hari abasakaza inzu zabo ibikenyeri biva ku masaka, abandi bakabyubakisha urugo(uruzitiro) n’ibindi.
Amasaka kandi ashobora gukorwamo ifu yo gushigisha igikoma, agakorwamo umugati, imitsima yokeje “gateaux”, imitsima (rukacarara), biswi, hari n’abayarya atetse bisanzwe. Amasaka azwiho kuba ari igihingwa kizigama amazi n’ifumbire, akaba yihanganira igihe cy’izuba, ikindi kandi ngo agira imizi imanuka mu butaka, ikayafasha kubona ibyo akeneye mu butaka byose.
Amasaka akungahaye ku butare bwa “phosphore”
Icyambere, ni uko nta “gluten” iba mu masaka (ikunda kuboneka mu bindi binyampeke nk’ingano, kandi hari abantu bafite imibiri idakorana n’iyo gluten, ku buryo iyo bariye cyangwa banyoye ikintu irimo, bagira ibibazo byo kurwara mu mihogo cyangwa mu mara.
Ikindi kandi, amasaka akungahaye ku butare bwa “fer” na “calicium”, garama 100 z’amasaka, ziba zirimo 4.4mg za “fer” na 287mg za “phosphore”. Icyo gihingwa kifitemo phosphore, bikigira ikiribwa gikenewe cyane mu mubiri w’umuntu, kuko ubundi umuntu akwiriye gufata nibura garama 2 ku munsi.
Abahanga mu by’ibimera, bagira inama abantu bakunda kugira ibibazo byo kubura calicium mu magufa yabo ko bajya bitabira gufata amafunguro arimo amasaka. Kuko phosphore iboneka mu masaka, ikomeza amagufa n’amanyo.
Kuba amasaka yigira mo isukari nkeya cyane ugereranije n’ibigori, bituma ari meza cyane no ku mafunguro aganewe abarwayi ba diyabete.
Ikindi kandi, nk’uko tubikesha urubuga farmradio, amasaka abarirwa mu binyampeke kimwe n’ingano, uburo, ibigori, umuceri, kikaba ari ikinyampeke kiza ku mwanya wa gatanu mu binyampeke bihingwa hirya no hino ku isi. Kikaza ku mwanya wa kabiri mu binyampeke bihingwa muri Afurika nyuma y’ibigori biza ku mwanya wa mbere.
Amasaka ashyirwa mu byiciro binyuranye bitewe n’amabara yayo, harimo umweru n’umutuku. Amasaka afite intungamibiri nyinshi harimo poroteyine n’indi myunyungugu. Agira kandi na vitamin B, C na E.
Icyakora hari ubushakashatsi bwa vuba bwerekanye ko intungamubiri ziri mu masaka zidashidikanywaho. Ubwo bushakashatsi bwerekanye ko kongera amasaka mu mafunguro umuntu afata, byamufasha kurwanya indwara yo kubura amaraso, kanseri, diyabete, bigabanya kandi ingano y’ibinure bibi mu mubiri(cholesterol).
Ku rubuga passeport sante bavuga ko amasaka ari ikinyampeke cy’ejo hazaza (une céréale d’avenir), bitewe n’uko amasaka yihanganira izuba kandi ashobora kwera nubwo habaho ihindagurika ry’ikirere, kuko imizi yayo ayifasha kwishakira ibiyatunga mu butaka.
Ibyo bituma abantu bitabira kuyahinga ku bwinshi,nko mu Bufaransa amasaka yahingwaga kuri hegitari 100,000 gusa, ariko mu duce dukunda guhura n’amapfa nko mu Majyepfo y’icyo gihugu, bagenda batabira kuyahinga cyane ku buryo asigaye ahingwa kurusha ibigori.
Hari ubwoko bw’amasaka bwera vuba, ku buryo umuhinzi ashobora gusarura inshuro eshatu mu mwaka. Kuyahinga ntibigora kuko ntasaba ifumbire nyinshi n’akazi kenshi nk’ibigori.
Amasaka ni igihingwa kitangiza ibindi bidukikije, ku buryo leta zunze ubumwe za Amerika yafashe gahunda yo kuyahinga ku buryo zishobora kuba igihugu cya mbere cyeza icyo gihingwa ku rwego rw’isi.
Amasaka yagombye kuba ikiribwa kigenewe abarwayi ba diyabete ku buryo bw’umwihariko nk’uko tubikesha www.maviesansgluten.bio kuko akungahaye ku butare bwa “fer”, “calcium” na “phosphore”, kandi agira isukari nkeya.
Ikindi kandi arwanya ibibazo byo mu mara, n’ibisebe bifata ku gifu, akumira kwangirika kw’amagufa.
Amasaka kandi, afasha mu igogora ry’abana, hari n’abakoresha amasaka mu kuvura indwara yo guhitwa.
Hari n’ibihugu bikora ibintu byihariye bihereye ku masaka, nko mu Bushinwa bakora impapuro mu masaka, mu Bufaransa bakora imyeyo naho mu Budage bo bayakoramo ibyo kurya by’amatungo.


text:
Umuhesha w’inkiko w’umwuga aramenyesha abantu bose babyifuza ko kuwa gatatu taliki 04/03/2020 saa munani n’igice z’amanywa (14h30) azagurisha muri cyamunara umutungo utimukanwa ugizwe n’ubutaka wa Munyantore Gratien na Mukamana Leonie uherereye mu Karere ka Gatsibo Umurenge wa Rwimbogo, Akagali ka Kiburara, Umudugudu wa Isangano kugira ngo harangizwe urubanza rw’indishyi Jyambere Mareba Sacco yatsindiye.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igendanwa ya Me Kagame K Feston : 0788734008.


text:
Ku wa 3 w’icya 4 Gisanzwe C, 6/2/2019
Amasomo: 1º. Heb 12, 4-7.11-15; Zab 103 (102), 1-2.13-14,17-18; Mk 6, 1-6
Yezu Kirisitu amaze iminsi atangiye kwigisha ku mugaragaro, yanyarukiye i Nazareti aho yari yararerewe muri benewabo. Twatekereza ko ubwo bari bamuzi kandi nta nenge n’imwe bamubonyeho, bashoboraga guhita bemera ijambo rye. Nyamara si uko byagenze. Bamwe batangiye gushingarika ijosi bakerensa inyigisho ze. Baramurebaga avuga bagatekereza aho yavukiye mu bakene maze bakiyumvisha ko ibyo avuga nta n’ishingiro bifite.
Ni koko, ubwenge bw’isi n’abanyesi buracagase cyane. Aho kumva ukuri umuntu atangaza, hari ubwo tubanza kureba amavuko ye n’imitungo ye. Akenshi iyo ari umuntu wavukiye mu bakire ahabwa ijambo, iryo avuze rikijyana. Nyamara se akenshi ntusanga abenshi muri abo nta bitekerezo by’ukuri bigiramo! Umunyamafaranga na we akunze kwemerwa mu bantu kabone n’aho yatambutsa ibitekerezo by’amatagaragasi. Ab’i Nazareti banze kwemera Yezu kuko atari afite amavugo mu bakire akaba atari anafite zahabu na feza. Yamaze imyaka itatu yose yitangira kuyobora abantu mu nzira y’umukiro, nyamara abibwiraga ko bakize ntibigeze bamukikiza. Bakomeje gukikira umukiro we bikomereza ibiyira bya gihogera. Na n’ubu ni uko kandi, benshi mu baherwe bumva ko bashyikiriye. Iyo higishwa Ijambo ry’Imana Data Ushoborabyose baterera agati mu ryinyo bakagereka akaguru ku kandi bakinovora ibyo yaremye bibwira ko ari bo babihanze.
Iyi vanjili yasomwe itwumvisha neza ko hakenewe ubushishozi bushungura byose bukageza ku kuri. Mu kivunge cy’abantu nka bariya bakurikiraga Yezu cyangwa abumvaga ibye, burya gutekereza bigerwa ku mashyi. Birakwiye ko abashinzwe gufasha abandi bihatira kubamurikira babaganisha kuri Yezu nyakuri utagize aho ahuriye na Yezu witiranywa n’abantu, ahantu n’ibintu. Iyi vanjili ya none, bamwe mu babatijwe barangaye bakunze kuyisitaraho bakarangazwa n’imyumvire itari yo yo gukeka ko Yezu Kirisitu yari afite abandi bavandimwe bavukanye kuri Bikira Mariya. Birengagiza ibyo kubaza no kumenya ko muri Isiraheli abantu bose bo mu muryango umwe bitwaga abavandimwe.
Igihe cyose twumvise Ijambo ry’Imana ryo mu Byanditswe Bitagatifu, twitoze kurangamirana ubwiyoroshye Yezu wigize umukene kugira ngo azamure bose abaganisha kuri Se Ushoborabyose. Birashoboka ko natwe abapadiri muri iki gihe dushobora gupyinagazwa n’imyumvire icagase dusanga aho tuvuka…Umuryangoremezo uvukamo padiri, hari igihe wasanga uganje mu mwijiama; abavandimwe n’ababyeyi ba padiri bashobora kuba ari abantu badashobotse cyane mu bijyanye n’imibereho y’ubuyoboke nyakuri; mu bizazane nk’ibyo kandi, ntitwakwizera ko ijambo rya padiri uwo bazaryumva. Ihinyu nka ririya ry’ab’i Nazareti rirabahinyuza..Ibyo byose bibaho. Cyakora padiri watorewe imirimo mitagatifu ntakwiye gucibwa intege n’uburangare bw’abo mu gihe cye kabone n’aho baba ari abavandimwe be ba hafi. None kubabarana na Yezu bivuga iki? Si ukwemera kwihanganira ibyago nk’uko na we yabyemeye se? Ibaruwa yandikiwe Abahebureyi itwigisha uko twakumva neza imibabaro duhura na yo muri iki gihe. Ngo igamije kutugorora. Hahirwa umuntu wese uhura n’ingorane kuri iyi si akerekeza umutima we kuri Yezu n’Urukundo yamukunze, yakwibuka ubuhemu bwe bwo mu bihe byashize akarushaho kumva ko ubwo bubabare bushobora guturwa nk’icyiru gituma umutima usukurwa kurushaho. Mu gisibo ni ho turirimba ngo: “Nimbona amakuba munsi, umpe kuyemera rwose, abe icyiru cy’ibyaha”. Hari amakuba aruta ayo gusuzugurwa iwanyu kandi nyamara ubereyeho kubahanurira?
Yezu Kirisitu naduhe ubwenge bwo kumvira abo adutumaho tutagendeye ku mafaranga n’imitungo. Bikira Mariya Mutagatifu aduhakirwe. Abatagatifu (Pawulo Miki, Amandi, Aviti, Doroteya na Vedasiti) na bo badusabire kuri Data Ushoborabyose.
Padiri Cyprien Bizimana


text:
Mu mahugurwa yabanjirije inama ya Bureau Politiki y’ishyaka Democratic Green Party of Rwanda (DGPR) kuri uyu wa Gatandatu tariki 7 Werurwe 2020, Depite Dr. Frank Habineza uriyoboye yahwituye bamwe mu barwanashyaka be bagifite ingeso z’ubusinzi no kutitabira gahunda za Leta kubicikaho.
Muri aya mahugurwa yibanze ku myitwarire, Dr. Frank Habineza yagize ati, “Hari ibintu tuba tugomba kwirinda, nk’ubusinzi. Nk’umurwanashyaka unywa agacupa ugasinzirira mu kabiri bakaza kuguterura, rwose bisebya ishyaka, ntabwo tuvuze ngo ntibyemewe kunywa agacupa, ni uburenganzira kunywa agacupa n’agatabi kawe ariko urumogi OYA!”
Yabibukije kandi kwirinda inzoga zitemewe kuko nazo ari ibiyobyabwenge kandi by’umwihariko umurwanashyaka agomba kubyirinda, ndetse n’ibinyobwa byemewe bakirinda kurenza urugero bagasinda kuko bitajyana no kuba umunyapolitiki. Yabibukije kandi kwirinda amakimbirane yo mumiryango, agaragaza ko akenshi akururwa n’ibyo biyobyabwenge n’ubusinzi.
Dr. Habineza yabasabye no kwitabira gahunda za Leta, agira ati, “Umunyapolitiki agomba kwitabira ibikorwa bya Leta, ibikorwa by’umuganda n’ibindi, kandi ukigaragaza ntiwihishe, ugatanga ibitekerezo byawe ukanagaragaza ishyaka ubamo”.
Yavuze ko hari abantu bamwe azi barangiza umuganda rusange w’abaturage bakawuhindura politiki, bakawukoramo inama ya politiki, asaba abarwanashyaka be kwamagana imikorere nk’iyo bakagaragaza ko batari muri ayo mashyaka kandi bagasaba ko havugwa ibya Leta abaturage bose b’ibonamo, ndetse ko bibaye ngombwa bahamagara polisi kandi yizeye ko itabirebera.
Me Hitimana Sylvestre, ni umwe mu barwanashyaka akaba na Komiseri muri DGPR, avuga ko gukora politiki atari uguhangana ahubwo ari uguharanira imibereho myiza y’abenegihugu, agira ati, “Umunyapolitiki ubundi aba agamije kugera ku butegetsi kugirango afashe abaturage kugera ku mibereho myiza, ariko kugirango ugere kuri iyo ntego, ugomba kubikora mu bwubahane bw’abandi banyapolitiki mudahuje ishyaka, wirinda gusebanya, n’amacakubiri”.
Naho Mukansanga Denyse we ni umubitsi wungirije w’iri shyaka, nawe agaragaza ko aya mahugurwa ari ingirakamaro, agira ati, “Aya mahugurwa aje yari akenewe, hari ibyo ushobora gukora utari uzi ko ariko wari ukwiye kwitwara. Batweretse uko umunyapolitiki muzima agomba kwitwara muri sosiyete, uko ugomba kwitwara mu bihe by’amatora ndetse no mu bihe bisanzwe, n’uko ugomba kubana n’abandi mudahuje ishyaka. Uwo mudahuje imyumvire ntabwo ari umwanzi wawe, mwese muraharanira kubaka igihugu kugirango gitere imbere”.
Ishyaka DGPR rimaze imyaka igera kuri irindwi rikorera mu Rwanda, mu mwaka wa 2017 ryatanze umukandida ku mwanya wa Perezida wa Repubulika ariko ntiyabasha gutsinda, umwaka ukurikiyeho ryiyamamaza mu matora y’abagize inteko ishinga amategeko ngo bahagararirwe, ni amatora yahiriye iri shyaka kuko ubu rifitemo imyanya ibiri.


text:
Ibihugu byo mu Muryango wa Afurika y’Iburasirazuba (EAC) byafashe icyemezo cyo guca intege imyenda n’inkweto za caguwa bituruka muri Leta Zunze Ubumwe za Amerika, Canada, u Bwongereza n’ahandi, aho nko mu Rwanda kuva ku wa 1 Nyakanga 2016, ibyinjizwa mu gihugu byongererewe umusoro ukubye inshuro 25 ugereranyije n’uwari usanzwe.
Ni icyemezo kigamije guteza imbere inganda zikora imyenda n’inkweto by’imbere mu gihugu hagabanywa ibitumizwa mu mahanga.
U Rwanda rwakoreshaga miliyari 15 Frw mu gutumiza caguwa mu mahanga.
Nubwo ari icyemezo kigamije guteza imbere ubukungu bw’igihugu, cyagize ingaruka ku biciro by’imyenda hirya no hino mu gihugu kuko byatumye ihenda ku buryo biroroheye buri wese kuyigura.
Icyo cyemezo cyatumye Niyonkuru Fabrice atagoheka, ashaka icyo yakora ngo haboneke igisumbura caguwa kandi buri wese azabasha kwigondera.
Uyu musore wakuriye mu muryango worora intama, yabwiye IGIHE ko yagize igitekerezo cyo kumenya uko ubwoya bw’intama buvamo ubudodo, ku buryo aho gukora imyenda mu budodo buvuye mu mahanga hakoreshwa ubuvuye mu Rwanda.
Yagize ati “Ndi umwana muto twari duzifite intama ziriya zitanga ubwoya, nakomeje kuzigirira amatsiko kuko nanjye bari barayimpaye. Mu 2015 hari aho nanyuze nongera kubona za ntama bintera amatsiko cyane ntangira gukora ubushakashatsi ngo menye uko bikorwa muri Australia kuko nari nsanzwe nzi ko hari uburyo babikora.”
Ubwo IGIHE yasuraga Niyonkuru wiga mu mwaka wa Gatatu ibijyanye n’inozabubanyi muri Kaminuza Gatolika ya Kabgayi (ICK), yamusanganye akagofero, uturindantoki n’utundi tuntu dukozwe mu budodo bwavuye bw’intama.
Yavuze ko amaze kumenya uko ubwoya bw’intama bubyazwa umusaruro, yafashe umwanzuro wo gutangira kubyigana nubwo bikigoye kuko abikora mu buryo gakondo.
Ati “Nta koranabuhanga rindi nkoresha. Nogosha intama z’ubwoya ziboneka mu turere twa Rutsiro , Karongi na Nyabihu dukonje cyane. Intama urayogosha ukoresheje umukasi , wamara kuyogosha ubwoya ukabushyira mu mazi ukayavanga n’isabune bukamara iminsi ibiri. Ukabufura wamara kubufura ukabwanika bisanzwe, wamara kubwanika hari akamashini ukoresha kugira ngo ukuremo ubudodo wakoresha uboha.”
Mu gihe amaze kubona ubudodo, Niyonkuru abuha amabara ashatse akoresheje ibimera bisanzwe nk’ibishishwa bya avoka , ibishishwa by’ibitunguru, inturusu n’ibindi maze ubudodo bukaba bwatangira gukoreshwa.
Uyu musore yahise atangira korora intama z’ubwoya, kugeza ubu akaba afite izigera kuri 15.
Mu bushakashatsi yakoze, Niyonkuru ngo yasanze mu Rwanda hari intama zigera ku bihumbi 300 z’ubwoya, ziboneka mu duce dukonja cyane.
Amaze kwitabira amarushanwa atandukanye ya ba rwiyemezamirimo bato kugira ngo akomeze kongera ubumenyi ari nako ashaka ubushobozi bwo kugura imashini zigezweho zibasha gutunganya ubwoya bw’intama neza kandi mu gihe gito.
Ati “Nifuza ko nabona imashini zigezweho kuko hari imashini zibikora neza ku buryo zatanga umusaruro umuntu akabasha guhaza abaturage mu bijyanye n’imyenda. Ndashaka gukemura ikibazo kiri mu myenda kuko kuva aho baciriye caguwa , benshi ntabwo babasha kugira ubushobozi bwo kugura imyenda iva mu mahanga, irahenze ariko umuntu abashije kuzana uruganda hano ukoresheje ibiva hano , nta kintu na kimwe uvanye hanze n’abakozi bava hano ikiguzi kigabanyuka”.
Ubudodo buvuye mu bwoya bw’intama bushobora kuvamo imyenda itandukanye irimo iy’imbeho, amashati, imipira, amapantalo n’ibindi.
Ariko ye urabona ngo uratubeshya koko!!! Yego ubwoya buvamo!" Ariko se ? Ubwo iyo ngofero ni iyavuye muri ubwo bwoya, uvanamo ubudodo buyibohwamo uko imeze uko? Ahaaaaaa!!!!
Azibande kuri rutsiro nahabonye intama nyinshi zifite ubwoya butabyazwa umusaruro.
Ariko yeee gwabatagera ibwami bahishwa byinshi koko urabeshya izuba riva NGO iyongofero niyo wakuye mubwoya bwintama urabeshya urabeshya esubundi kwitwerera ibyo udakora urashaka kugera kuki Niba arukuri tanga number. Yawe tuzagusure
Ariko yeee gwabatagera ibwami bahishwa byinshi koko urabeshya izuba riva NGO iyongofero niyo wakuye mubwoya bwintama urabeshya urabeshya esubundi kwitwerera ibyo udakora urashaka kugera kuki Niba arukuri tanga number. Yawe tuzagusure
Ariko yeee gwabatagera ibwami bahishwa byinshi koko urabeshya izuba riva NGO iyongofero niyo wakuye mubwoya bwintama urabeshya urabeshya esubundi kwitwerera ibyo udakora urashaka kugera kuki Niba arukuri tanga number. Yawe tuzagusure
Umusaza abeshya bikomeye peeee!!!ubwoya c bwavuyemo ubudodo ryari?
ni byiza
Ni byiza cyane ,niba akora ubudodo koko, ingofero yavamo biroroshye, kdi yaba yorohereje abanyabukorikori bakora ibivuye Mu budodo kuko ubuva hanze buraduhenda ,bigatuma n’ ibivamo bihenda. Jye nkora tapis Mu budodo , whatsap me on : 0781587866


text:
Umushumba w’Itorero River Of Joy and Hope Ministries ryahoze ryitwa Zeal of the Gospel, Prophet Sultan Eric yongeye gutumirwa mu biterane by’ivugabutumwa “Prophetic tour” muri Leta Zunze Ubumwe za Amerika, ateguza ko bizaba ari iby’ibitangaza n’ubuhanuzi.
Prophet Sultan agiye gukorera ivugabutumwa muri Amerika nyuma y’amezi atatu avuyeyo. Yatumiwe na Rev.Pastor Omer wo muri Texas, Pastor Desire wo muri Leta ya Ohio n’abandi. Yabwiye INYARWANDA ko bamutumiye bashingiye ku kuba ubwo aherukayo abakirisito baramwishimiye cyane ndetse ahembura imitima ya benshi.
Yagize ati “Ubwo mperuka muri Amerika muri Gicurasi uyu mwaka byari byiza. Abantu ntabwo bari banzi cyane, ariko benshi barishimye cyane niyo mpamvu nsubiyeyo. Ariko iyo njyayo bwa mbere bakabona ntari uwo bakekaga ntabwo mba ntumiwe kuko hashize amezi atatu gusa.”
Yungamo ati “Natumiwe n’abapasiteri batandukanye, harimo uwo muri Texas, hari no muri Maine mbese ni abapasiteri batandukanye tuzafatanya gukora igiterane kinini cyo kwizihiza cyangwa cyo kwishimira Ubuntu bw’Imana.”
Prophet Sultan yatumiwe mu giterane muri Leta zunze ubumwe za Amerika
Avuga ko muri ibi biterane ari umwanya mwiza wo kwiga ku buntu bw’Imana ngo cyane ko benshi batarasobanukirwa n’ubuntu bw’Imana.
Ati “Bizaba ari ibihe by’ubwiza n’ubuhanuzi, dusengera abarwayi no kwiga cyane ku Buntu bw’Imana dore ko abantu benshi bataramenya ubusobanuro bw’ubuntu bw’Imana. Ahanini bisa n'aho ari bwo butumwa Imana yampamagariye.”
Igiterane kizaba tariki 16 na 18 Kanama 2019. Ku wa Gatanu igiterane kizaba guhera saa kumi n’imwe (17h) kugera saa Mbili z’ijoro; Ku wa Gatandatu ni uguhera saa munani(2PM) kugera saa kumi n’imwe (5PM); ku cyumweru ni saa munani kugera saa kumi n’imwe (5PM).
Prophet Sultan yateguje 'ubuhanuzi' mu biterane agiye kongera gukorera muri Amerika
REBA HANO IKIGANIRO TWAGIRANYE NA PROPHET SULTAN


text:
Musore,Dore ikizakwerekako umukobwa atagukunda ahubwo akunda ibyo ufite
Hari abasore benshi bajya batakaza amafaranaga atagira ingano bitewe n’abakobwa baba barabiyoberanyijeho bakababeshya ko babakunda nyamara bababeshya bashaka kurya amafaranga yabo, bakigira abakunzi babo bakabasiga mu kangaratete nyuma y’uko bayabamazeho bagasigara bibaza icyabibateye kikabayobera.
Abasore benshi hari igihe bagwa mu mugetego nkuwo bikaba baza bikomeye , hari nabo bigiraho ingaruka z’igihe kirekire , abajyanama mubijyanye n’imibabire yabantu , bavuga ko burya iyo ubana n’umuntu hari bimwe mubyo umukunzi wawe akora bizakwereka ko agukurikiyeho ibyo ufite iyo abikoze kenshi.
Uyu munsi reka tugaruke ku bakobwa , abahungu nabo tuzabagarukaho ubutaha mu nkuru zacu zizakurikira , ku Bakobwa dore ikizakubwira ko umukobwa mukundana atagukunda na gato ahubwo akunda ibyo ufite:
1.Mu gihe muri kuganira akubwira ibyo akeneye kenshi
Niba ufite inshuti y’umukobwa uko muhuye aho kugira ngo akuganirize ibyateza imbere urukundo rwanyu agahora akubwira ko hari ibyo akeneye , urugero ( ati: nabuze terefone, amavuta yashize, udukweto twanjye twashaje) uzamenye ko nta rukundo afite.
Hari n’undi uhora akwereka utuntu tugezweho uko muganiriye, ati urabona kariya kajipo ukuntu ari keza, ati nkunda agasaha ka runaka ati telefoni yanjye ntikigezweho n’ibindi. Uyu na we nta rukundo agufitiye.
2. Agusaba kumwizihiriza isabukuru ye ndetse n’iz’inshuti ze
Dusanzwe tuzi ko buri muntu agira isabukuru ye y’amavuko, ibi byo birasanzwe ndetse no kuba wakizihiza isabukuru y’umukunzi wawe na byo ni ibintu bisanzwe, gusa ikigaragaza ko umukunzi wawe afite gahunda yo ku kurya amafaranga ngo yikorere ibyo yishakiye agusaba kumufasha mu kwizihiza isabukuru za bagenzi be.
Urugero ashobora kugusaba amafaranga yo kugura impano azaha bagenzi be ku isabukuru zabo.
3. Ashobora ku kubwira ko arwaye kenshi gashoboka akubeshya.
Mu buzima nta muntu utarwara, gusa igitera urujijo ni ukuntu umukunzi wawe ashobora kurwara akabikubwira akagusaba amafaranga nyamara wamubwira ko ugiye kumureba ukamujyana kwa muganga akakubwira ko bidakomeye wabireka ukamwoherereza amafaranga.
Akenshi akubwira ko amafunguro asanzwe afata yamunaniye kubera uburwayi akagusaba kumuha amafaranga kugira ngo agure amafunguro yamufasha mu burwayi bwe agakira vuba.
Yego kurwara bibaho cyane bikaba binagaragara , gusa umukobwa iyo muganiriye agahora akubwira uko buri gihe uko muhuye cg muganiriye niyo wamufasha bigahora uko kiba ari ikimenyetso cyuko atagukunda akunda ibyo ufite.
4. Buri gihe akubwira ko nta buryo bwo kuguhamagara kuko nta mafaranga afite muri terefone
Iki cyo gisa nk’ikimaze kuba akamenyero ku bakobwa bose aho bava bakagera, ntabwo yaguhamaga kabone n’iyo yaba agukeneye ntiyaguhamagara ahubwo akubwira ko nta mafaranga afite muri terefone bityo agahora agusaba kumuhamagara cyangwa kumwoherereza ikarita ya telefone.
Twibukiranye ko ibi bikorwa n’umukobwa utagukunda uba ukunda ibyo wifitiye ni ngombwa ko umenya gutandukanya abakobwa uhura na bo ukamenya ugukunda cyangwa ukuryarya kuko burya biroroshye kumenya umuntu ugukunda by’ukuri n’indyarya.


text:
Ariko ari benshi batishimira ubu buryo, dore ko butuma amafaranga agenda ari menshi cyane cyane nko ku bishyura internet bakoresheje kugura ama (Megabites) cyangwa se ibyo umuntu yakwita "Internet packs" Twibukiranya ko mu kinyarwanda amagambo akunze gukoreshwa atarabonerwa ikinyarwanda nyacyo, tuzajya rero tubivanga mutwihanganire.
UKO WABUZA VIDEO KWIKINISHA (AUTOPLAY) MURI TWITTER
- Kanda ku ifoto yawe
- Kanda kuri Settings / Paramètres
- Jya ku ibaba ryitwa Account / compte
- Manuka hasi ahanditse Video Tweets ukuremo akamenyetso "V"
- Hanyuma kanda hasi Save Changes / Validez
NB: Abantu benshi bakunze gukanda kanda uko biboneye ku kintu cyose kiri kuri internet, ibyiza ni ngombwa kujya mubanza gusoma cyangwa mukabaza ababizobereyemo mwegeranye cyangwa muturanye.


text:
Aya makuru nimeza cyane, ubundi abayobozi bibigo bagenda inshuti zabo zarabahaye list za abana babo bigatuma ikimenyane gishinga imizi, ariko ikindi kiza kibi nuko abahanga bavanzwe nabatsindiye kumanota atari ayo hejuru bituma habaho gufashanya mumyigire kuko burya muri etude mwese muri kurwego rumwe sikimwe nuko haba barimo abafite ubuhanga bwo kurwego rwo hejuru.
Gutanga imyanya ku batsinze ibizamini bya Leta byaravuguruwe
Yanditswe na Mugisha Benigne
Nyuma yo gutangaza amanota y’abanyeshuri bakoze ibizamini bya Leta bisoza amashuri abanza n’ikiciro rusange, Ikigo k’Igihugu cy’Uburezi (REB) kizakurikizaho gushyira abana mu myanya ubwacyo.
Dr Munyakazi Isaac, Umunyamabanga wa Leta ushinzwe amashuri y’inshuke, abanza n’ayisumbuye yavuze ko igikurikiyeho ari ugushyira abanyeshuri mu myanya mu gihe kitarambiranye, kandi bigakorwa na REB ubwayo.
Ati “Abanyeshuri barahabwa imyanya mu bigo by’amashuri mu gihe kitarambiranye, bizakorwa na REB, nta bwo bizakorwa uko byari bisanzwe ngo abayobozi b’amashuri baze kwihitiramo abanyeshuri batsinze neza.”
Dr Munyakazi yavuze ko abana batsinze neza n’abatsinze mu buryo bworoheje ngo bose bazabasaranganya imyanya ihari hatitawe ku bafite amanota menshi cyangwa make kugira ngo abana bose mu byiciro byose bazige hamwe, abafite intege nke bigane n’abahanga kugira ngo nabo bazamuke.
Ati “Nta bwo abayobozi b’amashuri bazongera kwitoranyiriza abanyeshuri batsinze neza ngo abe ari bo bahabwa, ubu abanyeshuri bose bazasaranganywa imyanya mu bigo byose bya Leta n’ibifatanya nayo ku bw’amasezerano, ibyo bizakorwa na REB, mu minsi mike cyane tuzaba tumaze gushyira ahagaragara buri mwana n’ishuri azajya kwigamo.”
Abajijwe mu manota azafatirwaho mu guha abana imyanya mu mashuri y’ikitegererezo no kohereza abandi mu mashuri ari muri gahunda y’uburezi bw’imyaka 9 na 12, Munyakazi yavuze ko amashuri yo mu burezi bw’ibanze bw’imyaka 9 na 12 n’ayo y’ikitegererezo yose ngo ari aya Leta kandi ngo nta cyo atandukaniyeho cyane uretse ko amwe abana biga bacumbikirwa andi bakiga bataha, ariko ngo ubumenyi buyatangirwamo ni bumwe.
Yaboneyeho akanya ko gusaba abanyeshuri kwitegura kwakira imyanya bazahabwa na REB kuko bizaba byakoranywe ubushishozi buri wese yahawe aho agomba kwiga.
Yasabye ababyeyi gukomeza gutegura abana gutangira amashuri, bagurirwa ibikoresho bikenewe, banategurirwa kugenda bahawe inama zuje impanuro.
Minisiteri ntiyigeze itangaza inota fatizo rizashingirwaho mu gutanga imyanya mu mashuri ku bana batsinze ibizamini bya Leta, kuko REB izabyikorera ubwayo kandi ngo abana bose bafatirwa ku manota amwe nk’uko Minisitiri w’Uburezi yabigarutseho.
60 Comments on “Gutanga imyanya ku batsinze ibizamini bya Leta byaravuguruwe”
-
-
Nonese, ko twari tumenyereye ko abana b’abakobwa bafatirwa ku manota make ugereranyije n’abana b’abahungu, byaba atariko bikimeze?
-
N’ubusanzwe ntabwo abayobozi b’amashuri bitoranyirizaga abana, njye maze imyaka 10 nkora uwo murimo ntabwo nigeze mbibona.
-
Abana bibuze amanota bakoresheje internet nibenshi cyane mubafashe barahangayitse cyane.
-
Abana bibuze amanota bakoresheje internet nibenshi cyane mubafashe barahangayitse cyane..eg:0403111OLC0062018
-
Ni byiza cyane.
-
Minisitiri ndamwemeye. Ubundi mubyukuri ntamwana utatsindaga kuko bose bajyaga muwa 4 cg mu wa 1. Ugasanga abadashoboye bose bari mu ishuri rimwe rya 12 years abashoboye bari muri za boarding. Ukabona education ibaye exclusive aho kuba inclusive. Kdi hari nabana bahabwaga boarding kubera ubushobozi buke bakigira muri 12 years bakazatsinda neza ibizamini bya leta. Njyewe kuruhande rwanjye abana bose babahe ibigo byaba boarding cg tuelve ushoboye boarding ayijyemo utayishoboye ajye ahajyanye nubushobozi byababyeyi abana bazajye bigana bazamurane. Basobanurirane bafashanye mu ma groups nk’uko compétences based curriculum ibiteganya.
-
Not fair!!
-
Explain y not fair??
-
Uvuze ukuri, ibindi byose ni sawa ariko motivation kumwana watsindiye hejuru ntayo kuko wasanga uwatsindiye hejuru bamuhaye 9 or 11 years school. Ubundi se ubwo ababyeyi ntibazarecrama nibabona abana babo babohereje muri nine or twelve years school Kandi baratsinze neza.?
-
-
-
Hati ikizaba gipfuye: Kudaha akaciro imbaraga zakoreshejwe kugira ngo umuntu agire amanota runaka. Ntabwo bimotiva abana gukora cyane. Ni ngombwa ko abantu babona ka hari icyo barushije abandi kugira ngo n’abandi babiharanire. Gushyira mu gatebo kamwe abana batatsinze kimwe ni ukudaha abasigaye ishyaka , imbaraga zo kurushanwa no guharanira gukora cyane bizakurikirwa n’ishimwe azabona. Gutsinza neza bijyane no guhabwa ikigo cyiza. Kuko birazwi ko bitandukanye mu mikorere, aho biherereye n;uburyo abana n’ababyeyi bahiyumvamo n’ubwo program zaba ai izmwe.
-
Ibi uvuze nibyo. Nibyiza ko umwana yumvako agomba gukora cyane kugirango abone ikigo runaka. Ikindi nukubera iki Bari bemeyeko abana bahitamo ibigo 3 bifuza kwigamo. Ese ububuryo bwo ntibuzabangamira abana bifuzaga kwiga hafi yiwabo ngo bibagabanyirize amafaranga atangwa mungendo. Ushobora kuzabona umwana wi Nyagatare agiye kwiga i Rusizi. Byarikuba byiza iyo Minister atubwira criteria REB nayo izagenderaho. Ibi njye ndabona ingaruka nyinshi zuko ababyeyi benshi bazaitamo kujyana abana muri mashuli yigenga nibura ameze neza. Naho kuvugako ibigo byose bifite ubushobozi bumwe sibyo nagato. Nibyo twifuza ariko ukuri kurigarafaza.
-
Inbyo REB yakoze byo gusaranganya abana mumashuri yose, kuburyo abafite ubumenyi bwinshi bigana n’abatsinze bafite ubumenyi buciriritse bakabatera inkunga yo kuzamuka no kugira umuhate ariko nibyiza ko REB yafasha nanone abana bakiga hafi y’aho bavuka kuko hose hari amashuri. Murakoze
-
-
-
Hon Minister, what i beg you is to remind REB the way they will admit Senior one students those kids shouldn’t go beyond the district or Province.
-
Ndashimira minisiteri y’uburezi uburyo yihutishije itangazwa ry’amanota y’ibizamini bya reta. Arko nanone ndabasaba ko mu rwego rwo kumotiva Abatsinze hajya hategurwa uduhembo ku rwego rw’ikigo
-
Niba umwana yarabonye amanota meza ntabone ikogo cyiza,ibyo ntibisobanura kudaha agaciro imbaraga yakoresheje?Ni irihe shyaka ababibonye bazagira ngo nabo batsinde neza?Ubundi umwana yakoraga ashaka kuziga muri Lycee Notre Dame de Citeaux,Byimana
…ariko niba azagira amanota meza ntahahabwe ahubwo agashyirwa aho atasabye,azaba avukijwe uburenganzira bwe.Ubwo se niba nta nota fatizo,rya reme duhora twifuza tuzarikura he?Njye sinemeranya n’icyo cyemezo rwose.
-
Kabisa noneho ibi nibyo bikwiriye umwana wumunyarwanda
-
Backward thought!
Hussein mubyukuri igitekerezo cyawe navuga ko cyasigajwinyuma manages akayamvugo yo hamberaha ipfoba!
Abana bagomba kwigna ababyeyi batabyumva babajane muyigenga 100%
-
* namateka..
-
-
Murakoze Minister. Ndemeza ntashidikanya ko uyumwanzuru ari ingirakamaro, kdi abafite impungenge z’imitsindire y’abana naho bagomba koherezwa ndumva atari impamvu nyamukuru kuko Isaac nawe are ba kure kdi yabitorewe abishoboye ikiyongera kuribyo ntabwo nawe yatesha agaciro ubuhanga bw’abana cyango ashyigikire ko bamwe bamenya kurusha abandi. Nkuko tuziko ubwenge burahurwa, nibyiza ko abana bose bisanga mu murongo umwe W’uburezi ntakuvuganzo hari abikirenga kurusha abandi . Ubundi se bitwaye iki umwana azamuye mujyenzi we mukwiyubaka kdi ndahamya neza ko uyumwanzuro uzaba inyamibwa muguharanira life long learning.
-
Bano banu barasekeje koko, bavanyeho gusibira no kwirukana, bavanaho bursary kandi ibyo byose bya motivsga abana bakarushanwa, ubwose barumva umwana uzongera kwiga ari inde? Bavaneho rero n’ibizamini by’akazi!!!!! Kandi ndumva ibyo bizami ntacyo byaba bimaze ahumbwo bimara umutungo w’igihugu bajye bimura bisanzwe. Umwana ahitamo bitewe nicyo yiguza akagiharanira ntsbwo abayobozi batoraga ahubwo bsgataga abahidemo ibigo byabo. REB urashaka akazi kenshi k’ abareclama
-
Nshimiye abagize iyi mitekererere (phylosophy of education).
Abazanye iyi philosophy, batubwire niba bikiri ngombwa gutanga ibizame by”akazi kuko noneho n’abadatnga umusaruro bidaturutse ku bunebwe, ahubwo biturutse ku ntege nke bakwakirwa bagakora ibyo bashoboye ntacyo. Ese gukorera ku mihigo biracyari ngombwa ko mbona uko umuntu akoze kose nta kibazo? Ese bya bindi byo gutanga amanota ashingiye kuri performance y’uturere byo hari agaciro kanini bisigaranye, ese kuki hakorwa ibizami bya Leta bitwa imbaraga (resources) zingana zitya? Niba turi professional educators, dutekereze iki kintu uko cyamera: ufite mu ishuli rimwe umwana utazi gusoma no kwandika kuko atabasha kubimenya kubera ubushobozi muby’ubumenyi (low IQ) ukanagira umwana w’umuhanga cyane uzi byinshi cyane kdi ufata vuba (normal or high IQ). Ikizavamo ni uko nubashyira mu ishuli rimwe uzabura intama n’ibyuma. Muri boo nta n’umwe uzabasha kwigisha. Igihe uzaba uhanyanyaza ngo wawundi byibuze amenye gusoma, wawundi ukeneye ibijya mbere ntuzamu onera umwanya. Nubaha imyitozo imwe, umuhanga(mumbabarire gukoresha iyi nyito) azayinywa nk’amazi, naho wawundi w’intege nke ntazamenya ibyo aribyo. Nurindira ngo nawe abimenye, hari ubwo utazabigeraho, nunabigeraho nyuma y’imbaraga nyinshi wawundi twise umuhanga azaba yakererewe kwiga ibyo akeneye.
Uburezi bwagiue bugira impinduka nyinshi(reforms) kuburyo rwose zimwe zidutera impungenge harimo n’iyi.
Izi comments turimo gutanga, tuzishingire kuri reality yo mu ishuli. Nibwirako nta professional teacher/educator washyigikira ibi dukurikije uko educational system imeze mu karere turimo. Biramutse byakunda ko hakoreshwa methodes actives et participatives (twibutse ko zisaba abarezi b’abahanga cyane, imfashanyigisho zitandukanye kdi zihagije ndetse n’umubare w’abana ukaba muke mu ishuli (15-25), bikanasaba amasaha menshi yo gutegura isomo rimwe) ibi byo guhuriza aba bana mu ishuli nibwo byagira umusaruro.
Muzarebe neza, muzabona ko ibi bizagira ingaruka:
1. Hagiye kuvuka amashuli ya prive/ private menshi ya secondaire kuko abashoramari bareba kure barahita babona ko ababyeyi basobanukiwe batajyana abana babo muri iyi system. Ibi niko byagenze ubwo ibi byabaye muri primaire (amashuli menshi ya prive yaravutse ubwo hagiyeho system ishyira abana benshi mu ishuli na professorat muri primaire. Ubu izi primaire zisigayemo ab’amikoro make)
2. Ubushobozi bw’ababyeyi(purchasing power) bugiye kugabanuka. Aya mashuli meza ya secondaire yatangaga uburezi bwiza kuri make, ariko kuko ubu bagiye kubashyira muri za prive zihenze, bizabagiraho ingaruka
3. Nta bishoboye bazongera kohereza umwana muri secondaire public, ibi bizatuma agaciro k’aya mashuli kagabanuka nk’uko pimaire za Leta zimeze ubu (9,12YBE)
Uyu ni umusanzu wanjye w’igitekerezo nk’umuntu wize kdi wakoze uburezi
-
-
Ndabona ntacyahindutse nubundi, iyo umwana yatsindaga yajyaga aho yashize first choice ye cyangwa second choice bitewe namanota yabonye.
-
Birumvikana pe! ni inclusive education, ariko bashishoze barebe kure icyazatuma ba bana batirara. kuko nihaba garimo50% batsinze neza, n’abandi batanzinze neza, hazabamo ecart ndende mu myigire yabo. jye numvaga iyi système yagakurikiwe n’uduhembo dutandukanye tuzajya duhabwa abanyeshuri bazajya bitwara neza nyuma ya buri sizwa ry’igihembwe, cyangwa hakarebwa ubundi buryo buziguye bwazajya bumotivatinga abana muri competence yabo, murakoze
-
Turashimira umunyamabanga wa leta ushinzwe amashuri y’inshuke nayisumbuye kubwimpinduka Nziza zo kuzamura ireme ry’ubureze bikazafasha abana kongera capacite yabo Kuko bazaba bigana aringeri zitandukanye bagasangira ubumenyi bafite kuko ubundi byabaga bigoye kubona abana bafite capasite imwe bigana bwo ubwabo usanga banapingana bitandukanye nokuba bigana capasite zaba zidahuye aho burumwe abaza mugenziwe Kuko haricyo aba amurusha kandi n’atwe abarezi biratworohera kuko umwe asobanurira mugenziwe
Icyo gitekerezo turagishyigikiye gishyirwe mubikorwa atarugutekinika
-
iyo gahunda ni nziza, ariko abarimu bazakaze umurego, kuko hari igihe Mu magroupe ba banyeshuri bari fort ari bo bakora cyane, ugasanga abandi baranengeka! jye ku bwanjye ndumva
hakabayeho self evaluations nyinshi, kandi byanaba byiza ubuyobozi bwa buri kigo bushyizeho gahunda y’ibihembo Ku batsinze neza nyuma ya reclamation ya buri gihembwe kugira ngo ba bana babe competent naho ubundi nta cyazatuma umwana yigana umuhate, ahubwo hajya hibonekera ama ecart y’imitsindire.
-
Ndashaka kumenya icyo Leta iteganyiriza abana bagaragayeho ubuhanga budasanzwe(les surdoués)
-
Abafite private schools mushiremo akabaraga ndabona REB ibahaye intango. None se ni gute umwana wagize atanu ajya kwiga n’uwagize 25 atazi no kuvuga neza icyongereza.
-
Umwana niba yagize amanota menshi yagombye kurekerwa uburenganzira bwe agahabwa aho yahisemo akiga aho yifuje kuko ni motivation.
-
Jye ndabona bizakuraho byabindi bimwe mubigo by’amashuri byiyemeraga ngo byigisha neza kuruta ibindi kandi ari uko byabaga byarahawe Ababa b’intiti gusa. Aha niho gutanga ubumenyi bwabyo bizagaragarira.
Ahubwo icyo nasaba Ministiri n’uko ibigo byose by a let’s n’ibifatwa nka let’s, amafaranga y’ishuri yaba amwe, n’agahimbazamusyi ka mwarimu kakaba kamwe hose.
Murakoze.
-
Umuyobozi njye sinemeranya nawe kuko uburezi butagira competition sinabushima kuko ni gute umwana yagira amanota ya mbere ukamujyana mumashuri ya 9 na 12 years ngo abana Bose barangana !!! nawe ni agashya azanye muri Mineduc ujye wese azana isura nsha
-
Somehow it will challenge some students to the given school ex:far of their home even their parents due to the school fees. Thxs
-
Byaribyiza ariko ntakitagira cote negatif burya muburezi hagomba bubamo competition nimba Umwana yararaye amajoro yiga agatsinda neza ariko ntabone ikigo ashaka bizamubabaza mugihe hari uwabonye macye ariko akiga kukigo cyiza murakoze!
-
Mwakoze Nyakubahwa Minister, uyu mwanzuro wari ukenewe. Nkeka ko Amashuri yabonaga abanyesheshuri baciriritse byatumaga n’abarimu badakora akazi kuko nta challenges bahuraga nazo z’abanyeshuri bazaza. Iyo muri abahanga mutuma mwalimu nawe ategura neza noneho akigisha ibyo yumva kdi yasubiye mo neza kuko aba azi ko abanyesheshuri be bari bamubaze akabambika.
-
ibyo bïranejeje cyane kbx
-
ntera iri hagati y’inota mfatizo kubakobwa n’abahungu ni mini cyane pe! 55 /47 aha ho ndabona Atari sawa!
-
Nyakubahwa minister, ibi bintu ndumva Biri butume competition igabanuka kandi dushaka excellence. Tuzi neza ko amashuri adafite ubushobozi bumwe. Indatwa y’ibutare ntabwo wayigereranya na group scolaire ………… what is required is transparency in selection.
-
yego kbx
-
-
Ibya Mineduc turabimenyereye muvaneho byose nibyo bizami ndunva arumugenzo ejo nimuvaho abazabasimbura bazabisubiza ho gusa ntibizabuza abadindira kuko ntamuhate wumunyeshuli uziko niyo atakwiga azabona ishuli ryiza.yewe mukora udushya gusa ntakindi navuga.
-
Mwebwe bayobozi bakuru bacu muri mu myanya yo hejuru kuko mwabiharaniye mukarushanwa mu ishuri mugatsinda neza kurusha abandi mwiganaga. None se mwebwe niba mwararushanijwe mukabihemberwa kuki mwumva ko abana babyiruka batarushanwa nabo ngo batere ikirenge mu cyanyu! Ndabona rero mu minsi iri mbere tuzagira abantu benshi bize ariko badatanga umusaruro. Niba mwemera ko abana bose bize amasomo amwe baba bafite ubushobozi bumwe nimukureho ibizamini by’akazi kandi abantu bose bize mukabashakire kuko umuntu yigaga ashyizeho umwete aharanira kurusha abandi ariko mu gihe umuhate we uteshejwe agaciro abenshi bazacika intege kuko ntacyo bazaba baharanira!
-
Amashuli ya 12YBE natwe bazadutekerezeho mugutanga imyanya kandi yongererwe ubushobozi nayo agere ku ruhando rw’andi mashuli dore ko yigwamo n’abana benshi b’abakene.
-
iki cyemezo gifite ibyiza byacyo n’iibibi.
icyiza, nuko umwana yigaga nezau aharanira kuzajya mu kigo kitwa kiza natwe ababyeyi tugahigana imihigo yibihembo tuzaha abana bacu mu gihe bansinze neza kandi bigatuma abana bashyira imbaraga mu kwiga pe.
icyi cyemezo rero ndabona kigiye guca intege abana mu kwigana imbaraga cyane ko azi neza ko ikingenzi arugutsinda gusa ko ataharanira kujya mu kigo iki niki ngo azakibone kuko yatsinze neza.
-
Rwose turababaye kuba twarasabye ibigo byiza abana bakabiharanira bakabigeraho twari twiteguye ko bazahabona none nibisanga ahandi abana baraba dessus kdi abana baba baategujwe nabarimu babo bababwira ngo mugire aya naya kugirango muzige aha naha.njyewe ntibinyuze.Reka dutegereze.
-
Nibahe 9 & 12YBE Imbaraga n’ibikoresho umusaruro uziyongera. N’ubundi abana boarding schools zabaga zasaguye ni bo bahuriraga mu kizamini nabagiye muri nine and twelve yeras basic education kandi bose bagatsinda. Inclusion in all levels of education is necessary. Thank you Minister.
-
ndabona PLE (Primary Leaving Exams) ntacyo ikimaze uyu munsi iri gutwara umutungo w’igihugu gusa muri surveillance na marking.byavaho umwana agashyirwa mu mwanya yagenewe na REB
-
Buriya, byose bigomba kwitonderwa, nabonye hari abavuga ko abana bazamurana. Inshingano z’abana n’ukwiga bagatsinda. Ariko bose ntibafite ubushobozi bungana. Abarimu nibo bafasha ufite ubushobizi buke akamwitaho. Umunyeshuli w’umuhanga iyo atabonye ishuli ryigisha neza aradindira agasubira inyuma. Tuzi neza ko ibigo by’amashuli bitanganya ubushobozi mu kwigisha, kwita ku bana, discipline, ibikoresho, inyubako, n’ibindi bituma umwana yiga neza. REB izashishoze neza abana babaye abambere bahize abandi ibashyire aho bashobora gukomeza neza ntibadindizwe n’uko bajyanywe mu bigo bifite ubushibozi cg intege nke!
-
nyakubahwa motivation yazavahehe kumwanawagize amanota menshi ubwo ntihacikintege mubitekerezeho
-
Ibi bizagabanya competition mu banyeshuri kuko umunyeshuri yigaga ashaka ikigo gicumbikira abanyeshuri none ubwo bivuyeho nta munyeshuri uzongera gukora cyane maze rya reme ryuburezi mwashaka rigiye noneho gusubira hasi cyane
-
Really, we are appreciating all these changes towards high educational quality.
-
Njyewe mbabwize ukuri ndababaye ibi ntaho bizageza uburezi bufite ireme.competition izava he umwana azi ko kujya mu kigo cyiza bitagombera amanota .Niba bavuga ko amashuri yose angana sinzi icyo bashatse kuvuga Kandi niba ari ukuri nibakureho ibizamini byose.No gutanga akazi bajye bakoresha ubundi buryo butari ibizamini.
-
Niba bavuga ko amashuri yose ari amwe abana babo biga muri za tuelve na Nine basic education Ni bangahe .Ese kuki habaho amashuri acumbikira abana n’atemerewe kubacumbikira kabone n’aho yaba abifitiye ubushobozi.Nyakubahwa minister iki cyemezo ntigihuye na realité pratique c’est purement théorique.
-
Muraho?Ibi ndabona Ari ukwirengagiza ko tugifite ibigo ubona uburezi bwabo buri hasi cyane.Cyane cyane muri za 9 na 12 years ,aho usanga umwana agira 30 ku ijana ugasanga amwimuye ngo yatsinze .Mumbwire ukuntu bazoherezayo umwana watsindiye ku manota 5muri primaire n’uwatsindiye kuri 8 muri tronc commun ngo agende bigane?
Ikindi ntabwo numva ukuntu ibigo bisanzwe bizwi ko Ari ecoles d’excellence cyane cyane ibigo by’abihaye Imana bizwiho gutanga uburezi bufite ireme bitangira abana bagashaka abarezi babishoboye Kandi bagashoramo n’izindi mbaraga kugirango bahore ku isonga,wabigereranya na by bigo usanga umwana abona ifunguro rya sa sita bigoranye usanga mwarimu waho nta ka prime abona,maze ngo uvuge ko ibi bigo byose bitanga uburezi bumwe.Ndabarahiye ibi no uguca intege abana b’abahanga kuko bazaba bavuga ngo n’ubundi yatsinda neza yatsinda gahoro bashobora kumuha G.S Buzinganjwiri.Hamwe ajya mu ishuri avuye kuvoma amazing mu gishanga,bagatanguranwa muri refet ngo ibyo kurya bitamushiriraho,cg bakabohereza mu biruhuko ibyumweru bitatu mbere ngo stock y’ibiryo yashize..Bityo no hukererwa kugera ku ishuri bikabafasha ngo babe bateka dukeya mu gihe abanyeshuri bakiri bake.Ubu nyine abagiye kubigwamo ni abana b’abakene kuko nta yandi mahitamo azatsinda aho bamushyize hose ajye aho ariko abana b’abifite bo bazabashakira amaprivé akomeye babajyaneyo aho kwiga muri GS Buzinganjwiri .Erega ntabwo abana Bose bashobora kunganya ubwenge!!!Abatabufite Kandi nabo si ikosa ryabo ahubwo ababufite nibareke babubyaze umusaruro bige neza,heza,Bityo bazavemo abantu nyine bakomeye,Naho Abatabufite nabo batoranyirizwe aho biga n’ibyo biga binyanye n’ubushobozi bafite.
-
Nanjye ndemeza neza ko abana b’ abahanga biganye n’abafite ibtege nke byaba ari byiza cyane kuko bazamurana mu bumenyi bugamijwe kugerwaho. Ukindi kdi ntibyumvikanaga uburyo habaho ibigo bitoranirizwa abana b’ imbere gusa ibindi nabyo bigahabwa ab’ intege nke gusa kdi bose ugasanga babazwa umusaruro ungana mu mpera z’ umwaka! Rwose iki gitekerezo cyo kuvanga abana hatitawe ku manora bsbobonye cyari cyaratinze. None se inclusive education bavugaga yariyo100%? Ntekereza ko ubu aribwo igiye kujya yaba yo neza niba koko iki gitekerezo cyo kuvanga abana bose gishimangiwe.
-
Wa mugani nibashaka na PLE bayikureho kuko nta kamaro igifite. Baransetsa cyane nk’ukuntu bajya bavuga ngo uburezi bwo muri public schools bufite ireme kandi ugasanga nta mwana wabo wigayo ahubwo bose bibereye muri private schools. Niba koko iryo reme ry’uburezi rihari kuki batareka ngo n’ababo bigeyo. Those are decisions which will have negative impacts in future.
-
Abayobozi bib’ibigo ntibigeze batoranyaga abana, ahubwo choice y’umwana n’amanota yagize nibyo byagenderwagaho. Iyo umwana atuzuzaga umwanya REB yongeraga kohereza undi.
-
Mudushakire urutonde rwuburyo ibigo byansinze muri WDA umwakushiz
-
Mudushakire urutonde rwibigo byansinze neza muri WDA murakoze
-
Yewe turabashimira rwose kuburezi bwiza mutugezaho.
Ariko se kuki mutajya muzana ibitabo by’integanyanyigisho nshya guhera mu mwaka wamashuri yisumbuye wa kane (4) kugeza muwa gatanu(5) biratubangamiye ibyo bintu kandi bimaze igihe kirenga imyaka 3.MUBIKEMURE murakoze kandi mujye munatumenyesha koko niba muri kubikemura.
-
Fascinating blog! Is your theme custom made or did you download it from somewhere?
A theme like yours with a few simple adjustements would really make my blog stand out.
Please let me know where you got your theme.
Bless you
-
No byiza